Maitasun eredu erromantikoan erreparatuko dute Jakin Jardunaldietan - Usurbil - Noaua.eus\nMaitasun eredu erromantikoan erreparatuko dute Jakin Jardunaldietan\nNoaua Aldizkaria 2019-05-16 13:58\n“Maitasuna politikoa da” jardunaldiak aurkeztu dituzte gaur eguerdian hedabideen aurrean. Arlo ezberdinetako adituak batuko dira uztailaren 11n eta 12an Usurbilen. Mari Luz Esteban, Lorea Agirre, Oihane Ruiz, Leire Milikua, Nora Salbotx, Ula Iruretagoiena eta Jone Miner, besteak beste. Izen-ematea zabalik dago jada.\n"Maitasunaren ideologiak gure buruak, gure harremanak eta gure etxe eta kaleak nola eraikitzen dituen aztertuko du aurtengo Jakin Jardunaldiak". Horretarako, antropologoak, arkitektoak eta hezkuntza arloko adituak ekarriko dituzte Artzabal baserrira. Jakin, UEU eta Usurbilgo Udalaren elkarlanaren emaitza da gaur iragarri duten topaketa. Uztailaren 11n eta 12an egingo dira jardunaldiak baina izena emateko epea dagoeneko zabalik da. Xehetasunak esteka honetan topatuko dituzue: ueu.eus\n"Usurbil, gogoeta pausatuaren topaleku"\nJardunaldi hauek hirugarrenez antolatu dira Usurbilen. Xabier Arregi alkateak ekimenaren garrantzia azpimarratu du: "Usurbil hitzaren eta gogoeta pausatuaren topaleku izan dadin nahi dugu".\nIritzi berekoa da Kepa Sarasola, UEUko zuzendaria: "UEUren zereginen artean dago topaguneak eskaintzea: ezagutza eta euskara zabaltzeko, hausnartzeko eta eztabaidarako. Udako Ikastaroak helburu horiek guztiak bideratzeko toki ezin aproposagoak dira, bai eta elkarlana sustatzeko ere".\nJakin Jardunaldiak Usurbilen\nUztailaren 11, osteguna\n09:30-10:15 Lorea Agirre Dorronsoro (Jakineko zuzendaria): Maitasunaren ideologiaren eraikuntzak eta deseraikuntzak.\n10:15-11:00 Oihane Ruiz Menéndez (arkitektura feministako ekintzailea): Maitasunaren ideologia eta hirigintzaren arteko lotuneak.\n11:00-11:30 Kafe tartea.\n11:30-12:15 Leire Milikua Larramendi (arkitektoa): Arkitektura, desira eta sexualitatea.\n12:15-13:00 Saio irekia.\n15:00-17:00 Esperientzien plaza: Elizondo, Bakio, Usurbil.\nNora Salbotx Alegria (NUPeko hezkuntza saileko irakaslea): Umeak herriak eraikitzen (Elizondo).\nUla Iruretagoiena Busturia (hirigilea eta EHUko irakaslea): Transbertsalitatea eta afektuak udalerri plangintzan (Bakio).\nJone Miner Aginaga (Usurbilgo udal arkitektoa): Txirikorda, belaunaldi arteko etxebizitza komunitarioa (Usurbil).\nUztailaren 12a, ostirala\n09:00-09:45 Mari Luz Esteban Galarza (antropologoa): Maitasuna erdigunetik kanpo.\n09:45-10:30 Abaraska kolektiboa: Etxebizitza eredua auzitan jartzen (Donostia).


2015 otsaila | Garaigoikoa\nHasiera » Data honetan egindako artikuluak: otsaila, 2015\nOriginala jakin.eus-en. Jose Maria Sanchez Carrion Txepetx oso idazle aipatua dugu gure literatura soziolinguistikoan. Batez ere, bere Un futuro para nuestro pasado liburua. Urte askotxo pasa dira liburua argitaratu zenetik, eta egileak berak inoiz aitortu du liburuaren pasarte asko gaurkotu eta moldatu beharko liratekeela. Hizkuntzen ikaskuntzari buruzko pasarteek, ordea, balio dute haren iritziz. Hiru ontzien eredu famatuaren bidez azaltzen du Txepetxek hizkuntzen ikaskuntza. Ezagutza,...\nIrakurgaiak: Eutsiko diogu?\nAzatzak amaitu nituenetik ez diot kasu handiegirik egin kulturgintzari. Lantzean behin, blogeratu nahi ditut kulturgintzari lotutako kontuak. Eta gaur doa lehena. Fermin Etxegoienek sorkuntzaren profesional autonomoak elkarrizketatu ditu Eutsiko diogu? galdera botaz. Galdera bakarra zelakoan nengoen, baina elkarrizketatzaileak gehiago egin ditu (baita batzuetan erantzunen gaineko komentarioak erantsi ere). Bide batez, Argian sekulako elkarrizketa egin diote...\nZirimiri bezala blaitu ditugu bazterrak soziolinguistok eta euskalgintzako kideok normalizazio berbarekin. Lluis Aracilek kontzeptua asmatu eta gureganatu genuen (baita katalanek eta galiziarrek ere). Bere garaian balio zuen terminoak, antza. Gogoan hartu behar dugu EAEko euskararen lege nagusiak terminoa bera barneratzen duela izenburuan bertan. Izan ere, erraz ulertzeko moduko kontzeptua da jendearentzat. Erraz ulertzen da, erraza delako normala zer den eta zer ez. Baina mugak ditu,...\nPosted by Txerra Rodriguez in Aipuak\nHilean behin aipuak ekarriko ditut blogera. Gaurkoan lehen alea: Julen Arexolaleiba: Elebakarrak amaitzen zaizkionean hizkuntza bati, derrigortasuna amaitu zaio. Lorea Agirre: Euskara hemen galdu edo irabaziko da. Munduan euskara galduko da hemen, edo irabaziko da hemen. Gaztelania hemendik desagertuz gero, munduan ez da galduko. Euskara desagertuz gero, bai. Paula Kasares: Hiztun baten adinkideek aunitzez ere eragin sendoagoa dute bere hizkeran eta portaeratan gurasoek...\nTribuaren berbak 2\nTribuaren berbak bigarren denboraldia ere amaitu egin da. Kike Amonarrizek gidatzen duen lan-taldea berriro ere ikaragarrizko esfortzua egin du euskara albiste positiboekin lotzeko. Iker Martinez de Lagosek nik baino hobeto deskribatu du saioa bi txio hauetan (lehena eta bigarrena). Momentu askotxo daude gogoratzeko bigarren denboraldi honetan ere. Eta berriro ere, aurrekoan egin bezala, saio guztien gidoiak igo dituzte sarera denok eskura izan ditzagun. Eta erabili ditzagun eskoletan,...


Kopiak egiteko, jatorrizkoak eskuratzen saiatzen da, baina ezinezkoa izanez gero, liburu zein aldizkarietara jotzen du bere obretarako datuak lortzeko.\nKalitatezko obren kasuan, arkumearen edo ahuntzaren larru ondua erabiltzen du gehienetan, eta kalitate txikiagokoen kasuan, pergamino itxurako kartoi mehea.\nTuteran erosi ohi du pergaminoa, jada kalifragoentzat prestatuta. Bitxikeria modura esan oraindik ere "oinetan" neurtu eta kobratzen dela.\nEgin beharreko lan motaren arabera aukeratzen du idazteko erabiliko duen tresna: banbuzko kanaberak, hegaztien lumak edota hainbat itxuretako luma-mutur metalikoak.\nLandan aurkitzen ditue hegaztien lumak, eta gero bere beharretara egokitzen ditu. Orokorrean, putre zaharren lumak hartzen ditu, adinagatik hil direnenak, hain zuzen ere helduen lumak direlako guztien artean onenak, handi eta gogorrak izaten baitira. Denboraldi batez lehortzen utzi behar dira, itsatsita daukaten materia organikoa galtzeko, eta kendu egiten zaie lumatxa, ez duelako ezertarako balio. Ondoren, zein xederako erabiliko duen kontuan hartuz, luma mozteari ekiten dio: aho zuzenekoa, zeiharrekoa, mm 1 edo 2koa, etab.\nBereziki kaligrafoentzat izaten diren luma-mutur metalikoak ere erabiltzen ditu. Itxura ezberdinekoak izaten dira, eta mm 1etik 5era bitartekoak.\nAipaturiko guztiaz gain, arkatzak, gomak, erregelak eta pintzelak ere erabiltzen ditu.\nDenda espezializatuetan erosten ditu tintak, PELIKAN, PARKER, WINSOR & NEWTON markakoak eta abar. Orokorrean tinta txinatar beltz eta gorria erabiltzen ditu, eta urre zein zilar kolorekoak. Koloreak moteltzeko, ur distilatua erabiltzen du.\nLupak ere funtsezkoak dira bere lanean. Hainbat dauzka.\nEdonola ere, gure artistak dioen bezala, garrantzitsuena PAZIENTZIA izatea da, bertute horixe baita kaligrafo batek lan onak egiteko behar duena.\nBezeroaren eskaria jaso ondoren, eta lanaren ezaugarriak zehaztu ostean, paper arrunt batean zirriborro bat prestatzen du, zenbateko marjinak utzi behar dituen jakiteko. Hizkiak joango diren lekuetan marra batzuk marrazten ditu, eta ondoren bi lerro idazten ditu, lanak izango dituen hizki motekin; horrela, lerro bakoitzeko zenbat testu sar daitekeen ikusten du, eta aukeratutako pergaminoan testua ondo sartzen den egiaztatzen.\nOndoren, marjinak eta lerroak arkatzez markatu ditu, eta lanari ekiten dio. Behin testua idatzi ondoren, ezabatu egiten ditu arkatzez markatutako lerroak.\nLetra larriak erabili behar izanez gero, landare itxurako elementuekin apaintzen saiatzen da. Gehiago atsegin ditu landare itxurako aipaingarriak, pertsonaiak edo animalia itxurakoak baino.


Atzerrian euskara irakasteko prestakuntza, udazkenean EHUn | Etxepare Euskal Institutua\nAtzerrian euskara irakasteko prestakuntza, udazkenean EHUn\nEuskal Herriko Unibertsitateak, Etxepare Euskal Institutuarekin lankidetzan, atzerriko goi-mailako zentroetan euskara irakasteko irakurleei bideratutako prestakuntza ikastaroa eskainiko du aurten ere, urriaren 6tik azaroaren 25era.\nIzena emateko epea irekita egongo da irailaren 4tik urriaren 6ra arte (biak barne) eta ikastaroko parte-hartzaileak izen-ematea gauzatutako ordenari jarraiki hautatuko dira. Izen-ematea eta informazio osatua esteka honetan aurki daitezke.\nHasiera-hasieratik, euskara atzerriko hizkuntza gisa irakasten duten irakasle edo irakurleen prestakuntza osatzea izan da helburu nagusia. Prestakuntza irakurleek lekuan bertan dituzten berariazko premiak kontuan izanik diseinatu da eta atzerriko unibertsitateetan eta goi-mailako zentroetan, gisa horretako lanpostuak bete nahi dituzten lizentziatuei edo graduatuei zuzendutakoa da. Hain zuzen ere, Etxepare Euskal Institutuaren irakurletza sareko parte izan nahi dute horiei.


Gaur, osteguna, bukatuko da Eguberriko Egutegia eskatzeko epea - Kurutziaga Ikastola\nGaur, osteguna, bukatuko da Eguberriko Egutegia eskatzeko epea\n11 azaroa, 2021\t| Albisteak, DBH, HH, Ikastola, LH\nBadira urte bi Sarako Olhain Ikastolaren aldeko egutegia banatzen hasi ginela. Oraindik urrun xamar ikusten baditugu ere, uste baino lehen ate joka izango ditugu 2021eko Eguberriak. Aurten ere, Olentzero eta Mari Domingi ailegatzeko zenbat falta den jakiteko egutegiak eskuratu ditzakezue 10 euroren truke. Olhain ikastolako guraso den Maiana Mendibururi egin genion elkarrizketa iaz, eta ikastolako nondik norakoak kontatu zizkigun. Gaur bukatzen da eskaria egiteko epea.\nZertan datza Eguberriko Egutegia?\nEgutegia abenduaren 1ean hasten da eta 24ean bukatzen, eguberri gauean. Egunero leiho bat zabaltzen da, eta barneko txokolatea jaten, eguberri ailegatu arte. Horrela, haurrek zenbat egun falta diren kontatzen dute eta eguberri eguna manera jostagarrian itxoiten dute.\nEgun horien zain zaudeten bitartean, jan ezazue txokolate goxo bat egunero abenduaren 1etik 24ra! Zuen seme-alabek eskertuko dizuete, eta Olhain Ikastolak ere bai! Azaroaren 11ra arte, eskaerak testuari lotutako estekan sartuta egin daitezke.\n← [BIDEOA] HH1: Gelatinagaz jolasten\nDurangoko merkatariegaz zozketa →


ikasbil.eus: Docutec: Ezkertien Nazioarteko Eguna\nEzkerrei buruzko hainbat datu eta bitxikeria eskaintzen ditu Xorroxin Irratiko Itzalean egosi saioko erreportajeak.\nAudioa osorik entzuteko, klik egin hemen.\nEzkertia/ezkerra. Ezker eskua edo hanka eskuina baino hobeto baliatzen duen pertsona.\nEskuina/eskuma. Eskuin eskua edo hanka ezkerra baino hobeto baliatzen duen pertsona.\nEskuin-ezkertia/eskuma-ezkertia. Ezkerreko nahiz eskuineko gorputz-adarrak trebetasun berarekin erabiltzen dituen pertsona.\nAitzinera segitzen dugu. Aurrera segitzen dugu. Ez nahastu aitzin (aurrera) eta antzina (iragana).\nMunduko % 10a da ezkertia. Euskaraz ehunekoa (%) zenbakiaren aurretik jartzen da, erdaraz ez bezala.\nEmakumeen kasuan, % 9a. Kasu hitza askotan erabiltzen da euskaraz. Emakumeen artean, emakumeei dagokienez…\nAdierazpen artistikoak aztertu ondotik. Adierazpen artistikoak aztertu eta gero, aztertu ondoren.\nEzkerra izatea begi txarrez ikusten zen. Jendeak ezkerrari ezinikusia izaten zion.\nEskuinarekin idaztera behartzeko. Eskumarekin idaztera derrigortzeko, eskuinarekin idatzarazteko.\nAunitzetan (askotan) konnotazio negatiboekin aipatzen dugu. Alegia, sarritan lotzen dugula adiera negatiboekin.\nEgunerokoan somatzen dute. Eguneroko bizimoduan nabaritzen edo antzematen dute.\nErranen dugu. Esango dugu.\nEzkertiak adimentsuagoak direla. Ezkertiak argiagoak direla, alegia.\nEsataria. Ba tira, Itzalean egosi saioan aitzinera segitzen dugu. Gaur abuztuaren 13a dugu. Eta zer egun den gaur? Ba, Ezkertien Nazioarteko Eguna. Erran, ba, gaurko eguna ospatzeko ohitura ba, 1976an, Estatu Batuetan desagerturiko Lefthanders International-ek jarri zuela martxan.\nAipatzen dutenez, munduko biztanleen % 10a da ezkertia. Azterlanek adierazten dute fenomenoa ohikoagoa dela gizonen artean emakumeen artean baino. Gizonen % 13a omen da ezkertia eta emakumeen kasuan, % 9a.\nEta zergatik jaiotzen ote da haur bat ezkertia? Ba tira, ikertzaileak oraindik ez dira ados jarri, pertsona bat zergatik jazotzen den ezkertia, baina bueno, azalpen genetikoa eskaintzen dutenak badira, eta hauen iritziz, gene baten gabezian omen da pertsona bat ezkertia jaiotzeko arrazoia.\nBa tira, ezkertiak garaien sorreratik existitzen omen dira. Zientzialariek eta historialariek, ba, eskuzko jardueren bost milurteko adierazpen artistikoak aztertu ondotik, idazteko tramankuluetatik hasi eta erreminta edo xabalinetaraino, historian ezkertiak betitik egon direla ondorioztatu dute.\nGero, ba, ikusi beharko litzateke, ba, garai haietan zer-nolako fama zuten ezkertiek. Izan ere, duela guti (gutxi) arte ba ezkerra izatea begi txarrez ikusten zen. Ja XX. mendean bertan haurrei ezkerreko eskua lotzen zitzaien eskuinarekin idaztera behartzeko. Hala ere, hala ere, euskaldunak ez gaude hemen aholkuak ere emateko, izan ere euskaraz bera ere ezkerra aunitzetan (askotan) konnotazio negatiboekin aipatzen dugu. Adibidez, adibidez hor daude pertsona bat ezkerreko begitik sartzea, pertsona bat ezkerreko hankarekin jaikitzea eta gisako esamoldeak.\nBa, ez gaitzen engaina. Mundua, orokorrean, eskuinak direnentzako egina dago, eta hori, ba, ezkertiek egunerokoan somatzen dute. Adibidez, idazterako orduan. Ezkerreko eskuarekin idazten duten haurrek, adibidez, papera nola jarri edo aixturrekin (aizturrekin/guraizeekin) nola moztu ikasi behar izaten dute, aixturrak ba, berez, eskuinak direnentzako eginak daudelako.\nKontuak kontu, trabak ez daude idazterakoan bakarrik. Ordenagailuaren teklatuan, adibidez, ba botoi numerikoak eskuinean egoteak ere traba dira ezkertientzat; lata-irekitzaileekin ere berdin; gitarrak ere, ba, eskuinentzat eginak daude; ordenagailurako saguak, kortxoak kentzeko gailuak, tira, dena eskuindarrentzat edo eskuinekoentzat eginak daude.\nOrain, zorionez, aipatu ditugun gailu guzti horiek (horiek guztiak), ba, ezkertiek erabiltzeko modura ere moldatu dira.\nTira, uste orokorrera mugatzen baldin bagara, ba, ezkerra izateak hainbat abantaila omen dituela erranen dugu. Adibidez, ezkertiak sortzaileagoak omen dira. Hori hala omen da eta zientziak dagoeneko frogatua omen du hori. Bueno, kontua da ezkertiek eskuineko hemisferiorako duten joeraren ondorio omen da hori, izan ere, hor kokatzen da adimena, trebetasuna eta sormena. Horren harira, ba, sortzaile ezagun zenbait ezkertiak dira edo ziren: Frederich Nietzsche, Leonardo da Vinci, edo Migel Angel edo Picasso bera.\nBertzetik (bestetik), ezkertiak adimentsuagoak direla ere frogatu omen da. Oroimen gehiago izatearekin batera, zientziak erakutsi du zergatik diren ezkertiak adimentsuagoak. Badirudi ezkertiek pentsamendu trebeagoa dutela, funtzio intelektual garatuagoak emaitza gisa ematen dituen ezaugarrian. Hori, ba, garuneko bi hemisferioen arteko lotura hobearen ondorio omen da. Eta bueno, adimentsuen artean ere badaude edo bazeuden ezkertiak: Albert Einstein, Marie Curie, Franz Kafka, eta bueno, bertan daude Bill Gates, Neil Armstrong…\nBa tira, gaur abuztuaren 13a, nazioarteko eguna duzue ezkertiek. Ba tira, hala baldin bazara, zorionak!\nPopulazioaren %10 -15 da ezkertia\nEhunekoak nola erabili


Bilboko Okupazio Bulegoa: Herriko konbentu zaharra okupatu dute Lekeition\nHerriko konbentu zaharra okupatu zuten domekan hainbat herritarrek Lekeition. Eraikina, Santa Ritako konbentua, udalarena da eta 2004. urtetik hutsik egon da. Beraien esanetan, “herriaren beharrizan bat asetzeko” gai da eraikina. Hasieratik auzokideekin elkarbizitzarako arau batzuk zehazteko prestutasun osoa dutela eman dute jakitera. Eraikina, Euskal Herriko Kultur Ondarearen Zerrendan omen dago eta horregatik ”edozein proposamen” jasotzeko prest daude.\nEkainaren 29an herriko beste eraikin bat okupatu zuten hainbat herritarrek. Egun batzuetan lekua konpontzen eta txukuntzen ibili ostean, ertzaintzak desalojatu egin zituzten eta hainbat gazte identifikatu.\nLekeitioko hainbat herritarren oharra:\nSANTA RITA ZABALIK!\nGaur, abuztuak 4, lekittar talde batek Santa Ritako konbentu zaharreko atiak ireki doguz. Eraikinean GAZTETXE bat zabaldu dogu; halan da be, ez da gazteontzako mugatutako gune bat izango, izan be, gure asmua, herritar guztijek parte hartzeko aukeria eukiko daben leku bat bermatzia izan da eta.\nEkainaren 29an beste eraikin huts bat hartu genduan, eta lau egunen buruan, legez kanpoko operazio polizial batek atiak zarratu ebazan. Besuak gurutzatuta geratu biharrian, alternatiba egokiago bat aurkitu dogu:\nSANTA RITA ZABALIK DAGO\nUdalaren eskuetan dagoen komentu zaharra 2004. urtetik hutsik eta erabilera barik egon da, eta guk, herriaren beharrizan bat asetzeko gai badela erakutsi nahi dogu. Herri osoaren proiektua izanda, hasieratik argi utzi nahi dogu auzokideekin elkarbizitzarako arau batzuk zehazteko prestutasun osoa daukagula; Euskal Herriko Kultur Ondarearen Zerrendan dagon eraikina izanik, edozein proposamen jasotzeko zabalik gaoz.


Pribatutasun politika - Mungialdeko Behargintza\nDatu-pertsonalen babesteari dagokion legeria betetzeko (zehazki, 2016ko apirilaren 27ko Europako Parlamentuaren eta Kontseiluaren 2016/679 Erregelamendua, pertsona fisikoen datuen babeserako eta beraien tratamenduari eta zirkulazio askeari dagokiena; aurrerantzean Datuak Babesteko Erregelamendu Orokorra, DBEO), jakinarazten dizugu gure konpromisoa hau dela: gure bezero, langile, laguntzaile, hornitzaile eta abarren informazioa batzeko eta erabiltzeko diskrezio, isilekotasun eta konfidentzialtasun handiena erabiltzea; hain zuzen ere, segurtasuna bermatzeko eta gure zerbitzu hoberenak eskaintzeko Konfidentzialtasun Betebeharrean.\nMUNGIALDEKO BEHARGINTZA, SLUk behar diren neurri tekniko, administratibo eta fisikoak ziurtatzen ditu, biltzen edo gordetzen dugun informazio pertsonalaren segurtasuna eta osotasuna bermatzeko.\nZure datu pertsonalak erabiltzerakoan honako printzipio hauek izango dira irizpide, indarrean dagoen legediaren betekizunei jarraituz:\nZilegitasunaren, zintzotasunaren eta gardentasunaren printzipioa: Zure datu pertsonalak erabiltzeko beti aldez aurretik onespena eskatuko dizugu eta jakinaren gainean jarriko zaitugu, gardentasun osoz jokatuz.\nDatuak gutxitzeko printzipioa: Eskatuko ditugun datuak dagozkien helburuak betetzeko behar-beharrezkoak direnak baino ez ditugu eskatuko. Ahalik eta gutxien.\nDatuen ordezkapenerako epe mugaren printzipioa: Datuak dagozkien helburuak betetzeko behar-beharrezkoa den denboran baino ez ditugu gordeko, epea argi jakinaraziz helburuaren arabera. Harpidetzei dagokienez, gure zerrendak aldian-aldian aztertuko ditugu eta ezabatu egingo ditugu epe luze bat jarduerarik gabe egon diren erregistroak.\nOsotasunaren eta konfidentzialtasunaren printzipioa: Zure datuen tratamenduan segurtasuna eta konfidentzialtasuna ziurtatuko dugu neurri guztiak jarriz zure baimen zehatzik gabe beste edonork ez eskuratzeko edo behar den bezala ez erabiltzeko.\nZertarako erabiltzen ditugu zure datu pertsonalak eta nola lortzen ditugu?\nMUNGIALDEKO BEHARGINTZA SLUrekiko lotura motaren arabera, hiru mailatan sailka ditzakegu datuak.\nErabiltzaileek ematen diguten informazioa eurei gure zerbitzu eta jarduerak era zuzen batean eskaintzeko eta emateko erabiltzen dugu. Mota ezberdinetako zerbitzuak dira, hain zuzen ere, ondokoak: enplegua/enplegu-hobekuntza, formazio programa ezberdinetan partaidetza, orientazioa, etab..\nErabiltzaileen datuak ALTA ematen den momentuan jasotzen dira aurkezten duten dokumentazioaren bitartez gestio hau egiteko, horretarako erabiltzaileak BERAIEN DATUEN LAGAPENA EGITEKO BAIMENA SINATU behar du.\nHornitzaileen datuak horniketak, erosketak eta zerbitzuak kudeatzeko erabiliko ditugu.\nKontratu elkarlan prozesu bat sortzen den momentuan interesatuak berak ematen ditu. Era berean, datu batzuk hirugarren baten bitartez lor daitezke, web orrialdetatik, etab.\nLangileen eta Giza Baliabideen Saileko datuak erakundeko giza baliabideen lana kudeatzeko erabiliko ditugu.\nMungialdeko Behargintza SLUko langileen datuak, langileek beraiek ematen dituzte lan kontratu egoki batean hasiera bideratzeko; indarrean dagoen araudia modu zuzen batean betetzeko eta kontratu eta lan harreman batek daramatzan baldintzak betetzeko.\nEdozein kasutan ere:\nJasotzen ditugun datu pertsonalak interesdunarekin harremanetan jarraitzen dugun bitartean edo interesdunak ezeztatzea eskatu artean gordeko ditugu. Batzuetan, indarrean dagoen legerian ezarritako urteetan, betekizun juridikoak betetzeko, auziak ebazteko edo akordioak betetzeko.\nJasotako datuek izan ditzaketen helburuari jarraituz, kontutan izan behar dira legez ezarritako lagapenak. Lagapen hauek administrazio ezberdinen artean edo eta beraien menpetik dauden erakundeen artean egin daitezke.\nMUNGIALDEKO BEHARGINTZA SLUk hitz ematen du, datu pertsonalak erabiltzerakoan, dagokien konfidentzialtasuna zaindu eta lehen azalduriko helburuaren arabera erabiliko dituela.\nMUNGIALDEKO BEHARGINTZA SLUk ziurtatzen du, batetik, interesdunen eskubide eta askatasunak babesteko politika eta neurri tekniko eta antolaketakoak ezarri dituela; eta bestetik, interesdunei eskubide eta askatasun horiek erabili ahal izateko behar duten informazioa eman diela.\nErabileraren konfidentzialtasunari dagokionez, MUNGIALDEKO BEHARGINTZA SLUk ziurtatuko du bere erantzukizunpeko datuak prozesatzeko baimendutako pertsona guztiek konfidentzialtasuna zaintzeko betekizuna izatea, kontratuz edo legez. Segurtasunean intzidentziarik balego edozergatik, erakundeak interesatuari komunikatuko lioke.\nBemeak eta Erantzukizuna Kentzea\nMUNGIALDEKO BEHARGINTZA SLUk ezin du ziurtatu Internet sarea erabat erasoezina denik eta datuetara hirugarrenak iruzurrez sartuko ez direnik.\nHorregatik ez da honako hauek eragin ditzaketen kalte eta galeren erantzulea:\nSoftware gaiztoa edo eduki kaltegarriko programak egotea.\nDatuak bidegabe, ardura gabe edo legezko ohar hau aintzat hartu gabe erabiltzea.\nBitartekoek eskainitako eta webgunean erabiltzaileen eskura jarritako zerbitzuak legez kontrakoak eta kalitaterik gabeak izatea eta fidagarriak, erabilgarriak eta eskuragarriak ez izatea.\nMUNGIALDEKO BEHARGINTZA, SMri emandako datuen zehaztasunaren eta egiazkotasunaren erantzule bakarrak gure webgunearen erabiltzaileak dira, eta gezurrezko datuak sor daitezkeen gatazka edo auzietan erantzun egin beharko dute.\nErabiltzaileak eta interesdunak dira ematen dituzten datu pertsonalen zehaztasun, indarraldi eta egiazkotasunaren erantzuleak eta eguneratuta izango dituztela hitz ematen dute. Interesdunak harremanetarako formularioan, harpidetzan eta bestelako formularioetan informazio osoa eta zuzena ematea onartzen du


#IkusGaitezen: Etorkizuneko proposamenak gazte migratzaileekin #IkusGaitezen: Etorkizuneko proposamenak gazte migratzaileekin\nUrriak 21ean Arrupe Etxean (Bilbo) elkar ezagutzea zailtzen duten oztopoak gainditzeko proposamenak jasotzeko ekitaldia antolatu dugu EGK-ko hezkuntza eta bakea eta bizikidetza lan arloetatik\nIaz egin zen lehen topaketan azaldutako oztopoen aurrean, horiek gainditzeko proposamenak bilduko ditugu.\nErrealitateak eta gizarte egiturek sarritan ez digute #IkusGaitezen errazten, ezta elkar ezagutza ahalbidetzen ere. Hori oztopo bat da gizarteko talde ezberdinen eta hauek osatzen dituzten gazteen arteko harremanak emateko. Euskadiko Gazteriaren Kontseiluan (EGK) aniztasun hori aberasgarria ikusten da eta, horregatik, trukea ahalbidetzen duten ekitaldiak eta espazioak sustatzen dugu. Datorren urriaren 21ean (osteguna) 18:00etan gazteok sozializazio eta harremantze prozesu hauetan dugun paperean sakondu nahi dugu proposamen zehatzak eginez Arrupe Etxean antolatutako ekitaldian.\n2020an izan genuen #IkusGaitezen proiektuaren lehen zatia. Bertan iritzi eta testigantza ezberdinak entzun genituen gazte migratzaileen bizipenei garrantzia emanez. Oraingoan, iaz identifikatutako oztopoen aurrean, proposamen zehatzak lortu nahi ditugu, ondoren administrazioei helarazteko.\nAurreko urtean egindako topaketaren harira, txosten bat argitaratu dugu ekitaldian azaldutako oztopo, zailtasun eta beharren inguruan eta etxebizitza, enplegua, partaidetza eta hezkuntza arloak izan ziren gehien aipatu zirenak. Oraingo honetan, identifikatutako oztopo hori aurre egiteko proposamenak bildu nahi ditugu, ondoren dministrazio desberdinei helarazteko.\nNoiz: urriak 21, osteguna, 18:00etan.\nNon: Bilboko Arrupe Etxeako areto nagusian (Aita Lojendio Kalea, 2).\nEkitaldiari buruz informazio gehiago jakin nahi izanez gero idatzi bakea@egk.eus / hezkuntza@egk.eus edo deitu 945 220 601 / 688 737 097 (Ainhoa) eta 944436143 / 688 737 133 (Irati) zenbakietara.


Euskara oinarri, lau kontinente Aretxabaletan - Aretxabaleta - Goiena.eus\nEuskara oinarri, lau kontinente Aretxabaletan\nTxomin Madina 2019-06-09 20:06\nAretxabaletan egin dute gaur goiz-eguerdi partean Euskaltzaleen Topaguneak sustatzen duen Auzoko egitasmoaren VI. jaia. Herriko taldeaz gain, Oñatikoa, Arrasatekoa, Gasteizkoa eta Eskoriatzakoa ere batu dira euskara ardatz hartuta jolasez, janariz eta dantzaz zipriztindutakoa izan den jaira.\nMaroko, Ukrainia, Sahara, Euskal Herria, Afganistan, Pakistan, Paraguay, Iran, Honduras, Euskal Herria, Espainia.... herrialde horietako guztietako jendea elkartzea lortu du gaur Aretxabaletan egin duten Auzoko egitasmoaren VI. jaiak.\nAretxabaletakoaz gain, Oñatiko, Arrasateko, Eskoriatzako eta Gasteizko Auzoko taldeetako kideak batu dira bertan. Eguna hasteko, kanpoko taldeei harrera egin diete aretxabaletarrek, eta ondoren kalejiran joan dira Herriko Plazara. Han ongietorri hitz batzuk esan dituzte Aretxabaletako Auzokoren dinamizaitzaile Paloma Martinezek; Euskaltzaleen Topaguneko presidente Elena Lakak; eta jarduneko kultura zinegotzi Aitor Gabilondok; eta Martin Berrizbeitiak bertso bat bota du.\nDenek batera Muresgok eta Oiongo herriak sortutako Habibi maitea. Tala al badru alayna kantua abestu eta gero, ederki asko eta umore ona nagusi zela ibili dira Auzokoren bileretan egiten dituzten dinamiketan. Behin hori bukatuta, mokadutxoa egiteko aukera ere izan du hala gura izan duenak, beste herrietatik joandako taldeek munduko hainbat txokotako jakiak eroan dituzte eta. Eta jaiari amaiera emateko, bertako eta kanpoko musikarekin dantzaldi animatua egin dute. Jai guztian zehar egon dira, gainera, henna egiteko eta tea hartzeko txokoak.\nEuskara, aniztasunean elementu komun\nBai jaian parte hartu dutenak eta baita antolatzaileak ere gustura azaldu dira festaren emaitzarekin. Euskaltzaleen Topaguneko aniztasun teknikari Jurdana Martinek, egon den jatorri nahasketa azpimarratu du: "Gure herriak gero eta anitzagoak dira; lurralde, kultura eta hizkuntza ezberdinetako jendea dago eta polita da gu denok elkartzeko guneak eta uneak sortzea. Guk denok konpartitzen dugun elementua bada euskara; hala, elkartzen garenean euskara sustatzen dugu, baina baita beste kultura eta hizkuntza batzuk balioan jarri ere".\nPaloma Martinezek, bestalde, esan du gaurko erronketako, herriko bertako jendea eta elkarteak festara batzea, gainditu dutela: "Integrazioa eta euskalduntzea ezinezkoa da bertakorik gabe. Basotxoko erretiratuak etortzea lortu dugu. Beste herritar batzuk ere etorri dira, eta hartu dute parte". Egun, hamabi pertsona daude Aretxabaletako Auzoko taldean, eta gaurko egunarekin, taldera eta euskarara kanpotik etorritako jende gehiago erakartzeko itxaropena duela gaineratu du Martinezek\nAuzoko egitasmoaren jaia Aretxabaletan\nTxomin Madina 2019 eka 09 Aretxabaleta


Ikasle Eguna, aldarrikapena eta jaia - Arrasate - Goiena.eus\nIkasle Eguna, aldarrikapena eta jaia\nIker Barandiaran 2009-11-08 23:55\nEgun borobila ospatu zuen atzo Ikasle Abertzaleak Arrasaten. Eguraldi txarrari desafioa eginda, Arrasaten geroa marraztera goaz leloa muturreraino eraman eta kolore eta ekimenez bete zuten herria.\nEkintza gehienak Iturripen egin zituzten arren, eguraldiaren erruz, umeendako jolasak, taloak, erakusketa eta ikasle denda gaztetxera eraman zituzten; hala ere, aterpe ona aurkitu zuten eta asko izan ziren han batutako ume, gazte eta helduak.\nOrdu berdinean, baina, beste askok euskal hezkuntza sistemaren gaineko mahainguruak egin zituzten; eta IAko arduradunen esanetan, oso emankorrak izan ziren eztabaidak.\nEguerdian, baina, atsedena hartu eta Iturripeko pilotalekua bete zuten bazkari erraldoian. Horri jarraitu zioten antzezlanak, Arrasateko hainbat tabernetan barrena egindako ikasleen musika taldeen maratoiak eta batukadak.\nIrlandatik eta Kataluniatik\nIluntzean, ehunka lagunek kale agerraldia egin zuten Arrasateko kaleetan; eta horren bukaeran, ekitaldia egin zuten Iturripen jarritako karpan. IAko kideek euskal eskola nazionalaren eta euskal curriculumaren premia aldarrikatu zuten; eta gogor kritikatu zituzten Bologna prozesua, inposatutako jai egunak eta kartelak jartzeko debekuak, besteak beste. Bitxikeri moduan, gainera, Irlandako eta Kataluniako ikasle sindikatuetako ordezkariek ere esku hartu zuten ekitaldian.\nGauean, rocka eta parranda\nJaiari merezitako bukaera emateko, kontzertuak egin zituzten Iturripeko karpan: Zea Mays Bilboko talde beteranoaren indar eta goxotasun konbinazio eraginkorra; Arrasateko Des-Kontrol taldearen lelo eta mezu itsaskorrak –talde horrek jarri dio musika Ikasle Egunari–; Kataluniako KOP talde gerrillariaren rapeatutako metal-core bortitz eta profesionala; Hernani aldeko Esne Beltza taldearen mestizaia dantzagarria; Beste Bat-en erromeria... Goizaldera arte, parranda.


Letras de Agurra de Kokein | euskal musika, música vasca\nlurretik goruntz begira\nizarren artean dagoen\nhots leun batek zirrara eragiten dit,\nzure ondoan berriz sentiaraziz.\nagur esan gabe joan zinen.\nahots goxo horrekin itzalen artetik irten\noroitzapen xamur ta beroak\nbihotzean gorde nahirik, behin ta berriz hortan ni.\nbizitza dut aurretik.\nzu nire alboan beti laguntzen.\nagurtu nahi zaitut laisterarte esanez,\noroitzapen xamur ta beroak bihotzean gorde nahirik irten.


barren.eus - Iban Arantzabal: "Tokikoa bertakoa baino, gertukoa da interesatzen zaiguna"\nArgitaratua: 2021-04-29 14:15\nBarikuan egin zuen Tokikomek, Toki Komunikabideen Bateraguneak, urteko batzar orokorra. 2020aren balorazioa egin zuten bertan; 2021erako eta datozen urteetarako asmoak ere izan zituzten hizpide; eta batzar horretan gauzatu zen presidente erreleboa. Azken lau urtetan Tokikomeko presidente izan den Jone Guenetxeak Goiena Komunikazio Taldeko zuzendari nagusi Iban Arantzabali pasatu zion lekukoa.\n• Tokikomeko presidente berria zaitugu. Zer pentsatu zenuen aukera planteatu zizutenean eta ze asmorekin hartu duzu?\n• Kargua egoera nahiko aldrebesean hartu duzu: 2020an COVID-19ak hankaz gora jarri zuen mundua eta 2021 honetan ere gauzak ez dira guztiz egonkortu. Tokikom bera ze puntutan dago une honetan?\n• Tokiko informazioaren kontsumoa izugarri igo zen iaz. Hor daude datuak. Baina, era berean, krisi ekonomikoaren ondorioak, publizitate sarreren jaitsierak... horrek guztiak ere izan zuen eragina tokiko komunikabideen jardunean. Nola eragin zien 2020ak Tokikom osatzen duten komunikabideei?\n• Horrelako egoera batean, Tokikom bezalako talde batek nola lagun diezaieke bere barnean hartzen dituen kideei?\n• Bakoitza bere aldetik joanda…\n• Tokikomeko kideak aipatu ditugu, eta egubakoitzeko batzar orokorraren ostean bi kide gehiago ditu: Tolosaldeko Ataria eta Bizkaiko Arratia bailarako Begitu hamabostekaria. Berri ona, ezta?\n• Zer azpimarratuko zenuke Jone Guenetxeak lau urte hauetan egin duen lanari buruz?\n• Zeintzuk dira Tokikomek, bai barrura begira eta baita kanpora begira ere, dituen erronka edo eginbehar nagusiak?\n• Kanpora begira?\n• Etxebarri zure blogean, hedabideei begira etorkizunerako hainbat gako ematen dituzu. Aipatzen dituzu, besteak beste, harpidetza digitala, inteligentzia artifizialaren erabilera, sare sozial handien aurrean hedabideek izan behar duten eginkizuna… Horiek ikusten dituzu gako nabarmen moduan?\n• Horrek lagunduko du kazetaritza egiten edo kazetaritza gehiago egiten?\n• Tokikom, nolabait esateko, gizartearen ekosistema baten parte da, hainbat alde dituena, eta erakunde publikoak daude hor. Herritarrak ere badaude hor, eta gainerako hedabideak ere badaude hor; esaterako, Tokikom bera parte den euskarazko hedabide ez publikoen elkartea, Hekimen. Ze harreman dago hiru horien artean?\n• Askotan lotzen da administrazioa finantzaketa iturri soil moduan, baina hori baino gehiago planteatzen du Tokikomek?\n• Bukatzeko, azken lerroa: herritarrak, Tokikomeko hedabideen kontsumitzaileak direnak.


Intxurreko pilotariak arituko dira gaur eta bihar finalerdietan | El Diario Vasco\nTolosa GoierriIntxurreko pilotariak arituko dira gaur eta bihar finalerdietan\nIntxurreko pilotariak arituko dira gaur eta bihar finalerdietan\nGOIKOETXEA ALEGIA. Jueves, 14 junio 2018, 00:12\nIntxurreko lau pilotari sailkatu dira lau t'erdiko Gipuzkoako eta Ekialde txapelketetako finalerdietarako, gizonezkoen mailan. Gipuzkoako txapelketan, kadete mailan, Zubeldia izango da finalerdietan ariko den Intxurreko ordezkaria. Añorgako Amianoren aurka ariko da finalerako txartelaren bila bihar Elorri pilotalekuan 18:30ean.\nBestalde, Ekialde txapelketan berriz, hiru izango dira finalerdietan ariko diren Intxurreko pilotariak. Gaur Elorri pilotalekuan 18:45ean, infantil mailan, eskuz binaka gizonezkoetan Intxurre eta Mundarro neurtuko dira.\nAmasa acogerá mañana una nueva edición del Txakolin Eguna con 32 txakolis\nRecorrido por el patrimonio escultórico\nLa Furgobaratza atenderá las dudas sobre las plagas y enfermedades Herrian komunitate izaera lantzeko lehen saioa gaur


Tutta Larsen ezkondu zen\nBehin telebista aurkezlea Tanya Romanenko "Black Friday" musika astuneko beste programa baten oharra zuzentzen zuen. Eta, bat-batean, neskatxa, esaten duten bezala, ibiltzen zen: orain eta betiko Tutta Larsen deitzen zaio. Azala ez zen ia, Tanya telebistatik bereizteko beharra sentitu zuen. Zer gertatu zitzaion hurrengoari? Eta bizitzan zehar gertakari interesgarri asko egon ziren, esate baterako: Tutta Larsen ezkondu zen haur baten jaiotza, karrera bat, hainbat lanpostu, familiako berritzearen itxaropena.\nJan Eckholm eskandinaviar idazlearen "Tutta Karlsson, lehen eta bakarra, Ludwig the Fourteenth eta beste batzuk" eleberri nabarmena dago. Irakurlea seguruenik gogoratzen du Ludwig Larsen zorrotzaren istorioa eta oilaskoa Tutta Karlsson. Lehenengo igorpenaren ondoren, Tanya Romanenko Tutta Larsen bihurtu zenean, entzungailuak izen harrigarri eta gogoangarri horrekin soilik hauteman ziren. Life Tutty - Tanya nolabait esateko istorioko heroien patua biltzen da. Agian hau ere profezia da. Hemen dena oso zaila da, nahasia eta ... mingarria. Zer gertatu ez zen Tanya-ren bizitzan: sormenezko arrakasta, ibilbidearen hazkundea, maitasun istorioak, gizonen traizioak, haurren galerak eta bakardadearen urte luzeak. "Nahiz eta jaio nintzen eta hazi nintzen Donbas-en, erabat ez zen Moskuko probintziaren probintzia probintzial batean sentitzen. Hiri honetan bizitzeko eta lan egiteko ametsa izan dut beti, herrialde horretako unibertsitate onena (MSU) datozen ikasketak bultzatu nituen eta metropoli erraldoi baten parte izateko aukera izateak aukera eta irtenbide sinestezinak izan ditzake. Behin, besarkatu egin behar nintzateke, lotsatu sentitzen naiz, inferentzia ulertezinaren konplexuen inguruan pentsatu. Gauza bakarrak zioen Ukrainako azentu sendoa. Baina nire aterpetxeko lagunak azkar atera zitzaizkion. Metodo oso sinplea baina sofistikatua - teased, finkatua. Urte baterako zehaztasunez, eztabaida leuna norabide ezezagun batean lurrundu zen. Etxeko arazoei dagokienez, noski, nahikoa izan dut. Askok bezala, ez zegoen etxebizitzarik ohiko, trapuak ederrak, ez janaririk dirurik. Beraz, patioan patio batean - 1991. Ikasleen faktura handiak bitxiak ziren. Gogoan dut nire lagunek eta biok ostatu hartan egon nintzen egun batzuk sukaldean eserita ogiarekin. Ondo dago. Orduan bakarrik, irabazten hasi nintzenean, normalean jan eta gero, aste batzuk sabeleko eta trastornoak jasan zituzten; beraz, gorputzak gizakiaren janaririk gabeko usaina hartu zuen. Oso pozik nengoen - munduan fakultate interesgarrienetako bat izan nuen berehala - kazetaritza. Eta kazetaritza eta publizitate ekonomikoaren bulegoan, garai hartan, ariketak oso exotikoak dira. Baina entrenamendu hau ez zen kasualitatez aukeratua: nire amak kazetaritza ekonomikoan aritutako bizitza guztia eman zuen, herrialdeko komunikabideen lehen ordezkaria izan zen, prentsan meatzariek sostengatzen zutenez, beren sindikatuetako bozeramaile kazetaria zen. Bere urratsetan jarraitu nituen. Benetan, herrialdeko publizitatea besterik ez zen hasi. Etorkizunean etorkizunean dirudien lana nahiko zinela zirudien. Horrez gain, zortea izan nuen bi aldiz - Sobietar Batasunean parte hartu zuten azken korrontean sartu nintzen, dohainik sartu zena. Hurrengo urtean, kolpearen ostean, Ukrainako herritarrek atzerritar gisa jardun zuten eta ordaindutako adarraren bat besterik ez. Jakina, gure familiak ez zuen dirurik. Hori dela eta, Mosku inoiz ez nuke lortu, eta balitz bezala nire etorkizuna sortu zenean, ez da ezagutzen ".\nEguneroko moralaren urraketa\n"Bigarren urtean lanean hasi nintzen. Hasieran, lagunekin batera, enpresa baten publizitate sailean zintzilik zeuden. Baina laster konturatu zen publizitatea ez dela nirea. Gero, gertakariaren patua esku hartu zuen. Musika-programa nagusietako bat gaixotu zen eta ez zen inor airean sartzeko. Jarri ninduten. BIZ TV-ren musika albiste nagusietako bat bihurtu nintzen, MTV-ra iritsi zen. Eta joan egin zen. Zentzu literalean, Errusiako lehenengo bisonte bihurtu zen. Guztiekin batera, zuzeneko giza komunikazioa pantailara eramateko lehenetarikoa izan zen. Hori baino lehen, hiztunek bakarrik "hizketan buruak" bakarrik zeuden. Beste era batera esanda, telebistarako aurkezlea izan genuen, baina ez zuten emititzen, hizkuntzatan hitz egiten zuten, airean soilik. Guztiz onartzen dugu dena: keinuak, barreak, tristeak eta negarrez ere. Hain bizia eta interesgarria zen, lanak ez baitzuen hautematen - etengabeko zurrumurrua. Eta halako plazer bat ere egiten hasi zirenean, zorionez, ez zen mugarik. Hasieran gaztetxo esperimentalak izan ziren, antzerki jakin bat, eta agur bakarrarekin ageri zen: "Markoan dena onartzen duzu. Gauza nagusia - ez zinatu eta ez erakutsi ass bat ". Alde batetik, hau plus bat da, bestetik - minus bat. Jakina, geure burua adierazi genuen, baina akats asko egin genuen. Airean, jendeak aldizka markatu zuen pertsona ezinduak, eta maltzurrak piztu ziren, eta paisaia markoan jaitsi zen, eta kamerak ahaztu egin ziren, eta ez genekien horri buruz. Horrela, "neskatoari buruz" buruz segitzen jarraitu zuten. Baina zuzeneko zuzeneko emankizun guztiak. Profesionala bazara, zure hizkuntza esekidura egokia bada eta ez baduzu poltsikoan sartu hitzak, hobe da. Garrantzitsua da muturreko egoera batean lotsarik gabe, ez galtzeko, ez traba. Ondoren, lotsa edozein zeure burua bildu ahal izango da. Politikarien inguruko gure iritzia lasaitasunez adierazi dugu, nahiz eta ez zuten konbikzio politikorik izan. 1992. urtean sudurra zeharkatu nuen, 1993an lehenengo tatuajea egin nuen. Badirudi nola itxura duela? Arau guztiak urratzen dituen bezala, morala, erregimenen zapalketa! Zer deabrua eta deabrua ez nuen markoan agertzen - eta burusoila, eta burdinazko hortz batekin, eta gerrako pintura batean. Inoiz ez nintzen iritzi publiko eta zapore publikoan interesatzen ".\nGaldutako galera eguna\nLehen aldiz ezkondu nintzen oraindik ikasten (Tatyana lehen senarra IFK talde Maxim Galstyan gitarrista da). Elkarrekin bizi ginen zortzi urtez. Harreman luzea eta larria zen, elkarrengandik erabat baztertuta. Sentimenduak desagertu dira, harremanak agortu dira. Esperientzia ona izan arren. Bestela, gaur egun desberdina izango litzateke lehentasun ergelak, beti nonbait ehoarazten, defiant itxura eta beste ezer ere ez, gizakiak beti eraikitzen, beldurra zerbait ezin daiteke egin, lehen nahitaez nahitaez, eta Jainkoak debekatzen du, bigarrena. Hitz batean, alferrikako nahasketa edonorentzat zen nagusi. Joan zen alferrikako arazorik gabe, jostailuak hartuz, jendeak ez zitzaizkion denbora alferrik galdu. " Duela 8 urte Tutta bizitzan, tragedia gertatu zen. Emakumeak infernua ulertuko dute. Haurdunaldiko 32. asteetan, Tatiana jaiotza artifizialak egin behar izan zituen kontrakzio errealekin, saiakeretan, pentsaezina den minarekin. Alde batetik, lanean emakumea den edozein emakume arrunt gisa eman zuen, eta bestetik, ez zekien haurrik ez zegoela. Orduan medikuek esan zuten arazoa diagnostikatu zitekeela askoz lehenago, astean 17an, baina gauzen benetako egoera gaixoaren 32. egunean bakarrik jakinarazi zen. Orduz geroztik, ama zekien zer hilobia zen haurrentzat. Epe luzeko depresio larria egin ondoren. Ez nuen bizi nahi, nahiz eta ez zen suizidioa pentsatu. Gero ez zen inolaz ere: pentsamenduak, emozioak, umorerik ez, desioak. Tanya hil egin zen tristuraz, bai moralki bai fisikoki. Denbora luzez ospitalean nengoen, nire ama beti izan zen nirekin. 40 tenperaturan, dropper konstanteak, sendagaiak ... Azaltzen du: "gorputz osoa erori da". Mediku, ama eta erlijio oso onak bizirik iraun zuten. Askok uste dute tragedia gertatu dela zeure buruari eta zure haurrari jarrera irrikagarri eta irrazionalagatik. Lehenik eta behin, biribildutako tummy zuzeneko manifestazio bat, argazki iraunkorrak, zortzigarren hilabetean, tonu altua eta jeans gerriko txikiarekin iraungo duten argazki iraunkorrak, etorkizuneko haurra erakusteko. Tanya kategoriek ez du ados. "Haurdunaldia poza handia izan zen, mundu osoan partekatzea amesten nuenean, haurtxo bat nola espero den erakusteko denak erakutsi nahi nituen. Posizioan dagoen emakumea ez da gantzik, ez izugarri, ez gaixo. Ederra da. Handia sentitu nuen, ez nuen toxicosis pairatzen, indarra eta energia asko zeuden nire artean! Lurrean ez zen joan - fought, fluttered, nonahi zintzilik. Eta ez nuen beldurrik izan begi gaiztoak, begi gaiztoak. Aktore askok glossiesen estalkietan filmatu zituzten egoera interesgarri batean: Demi Moore, Pamela Anderson. Eta ezer ez. Ziurrenik beste batean. Besterik gabe, nire senarra eta biok ezin dut eman haurra zer merezi duen. Hemen haurrak ere argia ez agertzea erabaki du. Jainkoak Jainkoak nirea bezalako egoera batean erortzen uzten ez dion guztia: depresio eta zoritxarreko gaitzespena, modu onena iradoki dezaket: zure indar guztiz, zure palmondoa buruan (edo ipurdian) sakatu eta lasai esatea: "Bai, ez da lotsatu behar, maitea? Bildu berehala eta jaiki. " Pertsona batek bere burua igarotzen badu, arnasten du, ez du ezer ere hiltzen; horregatik bakarrik beharrezkoa da Jainkoa izugarri eskertzea. Jakina, txarra da zure lana galtzen baduzu, gizonak uzten baditu ... Baina, uste dut, hau da gauza txarrena. Baina gaixotasuna etengabe mugitzen denean, eta zuk zeuk, laguntzarik gabe, ezin duzu igo, zama bat bihurtzen ari zarenean, eta ez dago irtenbiderik - orduan, azkenean, ulertzen hasiko zara zer den - benetako poza. Bizirik dago. Eta gainerakoa, nire ustez, segur aski egokitu egingo da, Jainkoak gizona eskaintzen duen bezainbatean.\nZorigaitzaren zorigaitzetik ez da hain urrun, Tanya laster jakingo du honi buruz: beste gizon batekin harreman berria berriro itzultzeko erraztasuna eta poza berriro itzuliko da, eta 2005ean bere semea Luke agertu zen. Bere amaren gozamenerako, beste pertsona batzuen begietatik luzaro hartu zuen, baina haurdunaldia eta erditzea harrigarriro errazak ziren. Eta poza, agian, osatu egingo litzateke gizon hori haiekin egon balitz. Baina utzi zuen, eta Tutta urtebetetze pertsonala, emakumezkoa, zoriontasuna hainbat urtez atzeratu zen. "Nire semea jaio zen garaian, erabat gelditu nintzen arau-hauste pertsonetan. Erresumismo guztiak, eta are gehiago, gizonak, aspaldi iraganean. Horietako bakoitzari eskerrak eskertzen dizkiat elkarrengandik hurbil zegoela, eta horietako bakoitza distiratsua, atsegina eta benetakoa da. Beno, ikasgai zailak irakasteko batez ere esker onekoa da. Nire semea Luka deitzen nintzen, lehenik eta behin, bibliako izen bat delako eta, bigarrenik, bere aiton-amonen izenean. Une honetan haurdunaldia erraza zen. Jaiotza eman nion neure buruari, arazorik gabe eta oso azkar. Noiz nire semea ekarri zidan lehen aldiz eta bere sabelean ezarri zuen, ez zuen gorroto, ez zuen ezer eskatzeko. Isilik hitz egin zuen, zimeldu zuen zerbait, berak bazekien, inpresioak partekatzen zituen. Bere aitarekin ez dugu elkar ikusi eta ez komunikatu. Ez du Luke ere. Nahiz eta, ziurrenik, egoera horretan, errua biak gara. Eskerrik asko Jainkoa, nire bizitzako gizon hori gertatu zela, berarekin maiteminduta zegoelako ".\nSoul Equinox Day\nBere oraingo senarra Valery Tanya telebistako programaren "The Secret of Success" sailean bildu zen. Saratov taldeko musika taldearekin batera iritsi zen, baina hiriburuan ordez aurkezlearen bihotza irabazi zuen. Denbora luzez, bikoteak hasitako amodioa ezkutatu zuen. Eta publizitatea beldurtu zutenez, zoriontasuna beldurtzen zuten beldur ziren. Urte bat geroago ezkondu nahi zuten. Orduz geroztik, Tanyak ez du zoriontasuna, bakea eta esker ona sentitu. Hasieran, Lukeek Aita Santu berria hartu zuen zuhurki jelosia ulergarri batekin. Izan ere, ondorioztatu zuen Valeryk berak dakiela haurrak nola eramatea. Orain benetako lagunak dira. Eta nire ama gauean lanean, bere gizonentzat, lasaia da. "Ona da nire senarra ez dela ikuskizuneko negozio pertsona bat, eta ez da nire alferrik telebista eta irratiarekin zerikusirik. Zuzendari tekniko gisa lan egiten du ekoizpen enpresa txikian. Lehenik eta behin, bere emaztea eta ama, Luke naiz, eta gero telebistako aurkezlea naiz eta gizon publikoa naiz. Valera gizon erreala da, sendoa, mingarria eta pazientzia. Gurekin bere semearekin zuen - benetako atzealdea. Eta jarraitzen dut aldatzen, hobeto. Azkenean erlaxatu arren, badirudi ez dela arrakasta izango. Talentu psikanalista batek dioen bezala: "Zoriontasun absolutua Alzheimer gaixotasuna, senile-dementzia da. Pertsona normal batek ezin du erabat bete bere bizitzarekin. Aldi berean, filosofia guztiz tratatzeko gogo eta umorea nahikoa du. " Uda honetan, Tutta Larsen familiari gehituko zaio. Zoriontasuna bere bizitzan, zalantzarik gabe, gehiago bihurtuko da.\nBeautiful sexy Ezkaba gorputza\nManu Bennett aktorea: Capua txapeldunaren sutsua eta sentsuala\nAlexey Chadov azken berriak\nMakillaje gabe Stars Russian\nWoody Allen-ek zuzendutako filmak\nErrezetak eta aholku baliagarriak egosten diren ahateak prestatzeko\nMary Kate Olsen eta Ashley Olsen\nZer motatako zaintza behar da zure ile mota?\nGabonetako fortune-kontatzea etorkizunerako\nSalon prozedurak: sabeleko laua\nIndoor tarta hirugiharra eta gazta\nPasta berenjena duten saltsa\nItaliako sukaldaritza, platerik ospetsuena\nHotz emozionalak gizonen kasuan\nLaneko langileekin harreman onak mantentzea


Aitak zapatak saltzen zituen. Kalean saltzen zituen baina zapatak etxekoak ziren, des repose-pieds. Etxea ez da korrika ibiltzeko lekua. Salmenta postutxoa gure etxetik bostehun metrora zegoen, mahai txiki bat bide bazterrean. Han egoten zen aita egun osoan. Noizbehinka norbait etortzen zitzaion eta hitz egiten hasten ziren, lehenik etxeko zapatez eta gero diruaz. Orduan aita oso pozik jartzen zen. Baina poza ez da gauza luzea. Eta diruaz hitz egin eta gero, bi banbu zati ateratzen zituen mahaipetik eta zulo txiki bana egiten zion bakoitzari. Zati bat aitak gordetzen zuen eta bestea erosleak eramaten. Zorra zuloaren lodieraren araberakoa izaten zen. Holako banbu asko zeuzkan aitak bere mahaiaren azpian. Esaten zuen egun batean zapatak utzi eta txirula jotzen hasiko zela, baina zapatak saltzen segitzen zuen.\nTarteka otoitz egitera joaten zen eta ni bakarrik gelditzen nintzen mahaitxoan. Jendea inguratu eta gure zapatei begira egoten zen. Baina nik, “ezin dizut saldu”, esaten nien, “zaharra ez dago hemen, haren zain egon behar dut”. Nik ez nuen diruaren tonalitatea ongi ezagutzen, eta ez nekien paper bakoitzak zenbat balio zuen. Oso txikia nintzen. Orduan, zaharraren zain egoten ginen. Zaharra nire aita da, Mamadou Bobo Balde du izena.\nBost urtetik hamahiru urtera bizi izan nintzen aitarekin, Konakryn. Bostetik hamahirura zortzi zenbaki daude, baina Konakrytik gure herrixkara pixka bat gehiago, gutxi gorabehera laurehun eta hogeita hamar. Bakarrik abiatzeko gehiegi. Etxeko zapatekin ezin da hainbeste ibili. Hori esaten zidan aitak, ez nintzela iritsiko. Beraz haren ondoan egoten nintzen gure bide bazterreko mahaitxoan, ama ikusi gabe.\nBaina banuen lagun bat, ni baino zaharragoa, ni asko maite ninduena. Behar nuen guztia eskatzeko esaten zidan. Batzuetan zapatak eskatzen nizkion, eta ematen zizkidan. Besteetan jateko zerbait eskatzen nion, eta ekartzen zidan. Anaia txiki baten gisan zaintzen ninduen. Lagun horrek Muhtar zuen izena. Behin, amari gutun bat idazteko eskatu nion, eta idatzi zuen. Biak batera joan ginen Konakryko geltokira eta han beste norbaiti eman genion herrixkaraino eraman zezan. Ez dakit bizikletaz joan zen edo autobusean, baina badakit iritsi zela. Distantzia ez da arazoa gutun batentzat.\nAsko gogoratzen naiz ni amarekin. Nire ama Fatimatu Diallo da, eta hilabeteak dira ez dudala harekin hitz egin. Ez daki Europara iritsi naizenik ere.


Martxan da Elgoibarko 2020ko egutegirako argazki lehiaketa - Elgoibarko Udala\nDatorren urteko egutegia osatuko duten Elgoibarko argazkiak hautatzeko helburuarekin, aurten ere, Elgoibarko Udaleko Euskara Sailak, Ongarri argazkilari elkartearekin lankidetzan, 2020ko egutegirako argazki lehiaketa antolatu du.\nElgoibar “Europako Kirolaren Herria 2019” izendatu dutela aprobetxatuz, aurtengo lanon gaia “Kirola Elgoibarren” izango da. Bestelako baldintzei dagokionez, ez dira onartuko kokapenari buruzko informaziorik ematen ez duten argazkiak. Partaide bakoitzak, gehienez ere, 6 argazki aurkeztu ahal izango ditu, hala ere, gehienez ere, pertsona bakoitzeko 3 argazki sarituko dira. Lanek originalak beharko dute izan. Aurtengo gaia kirola izango denez, Elgoibarren jaio, bizi, ikasi edo lan egiten dutenez gain, herriko kirol klubetako partaideek ere, herrikoek zein kanpokoek, izango dute lehiaketan parte hartzeko aukera. Parte hartzeko gutxieneko adina 16 urtekoa izango da.\nArgazkiak CD batean, itxitako gutun-azalean, eta honako izenburuarekin aurkeztuko dira: “Elgoibarko egutegia 2020” Argazki Lehiaketa. Barruan egilearen datuak jarriko dira (izen-abizenak, helbidea, telefono zenbakia, helbide elektronikoa, eta argazkiaren izenburua, lekua eta data). Helbidea: Kultur Etxea (Euskara Saila), Kalebarren plaza 3, 20870 Elgoibar.\nEpaimahaiak, Elgoibarko Udaleko, Kirol Patronatuko, Ongarri argazkilari elkarteko ordezkariek, eta herriko kirolari batek ere osaturikoa, hamabi argazki aukeratuko ditu egutegi handirako eta beste argazki bat egutegi txikian jartzeko, eta Txankakua merkatari elkarteko dendetan gastatzeko 80 euroko bonuarekin sarituko dute aukeratutako argazki bakoitzaren egilea. Argazkiaren kalitateaz gain, egutegiari koherentzia eta gorputza emateko irizpideak ere hartuko dira kontuan.


Euskal dokumentalen hastapenetara bidaia. Deia, Noticias de Bizkaia\nEuskal dokumentalen hastapenetara bidaia\nJosu Martinez zinemagile bizkaitarrak ‘Gure sor lekuaren bila’ dokumentala aurkeztu du Zinemira sailean eta 1956an Hazparnen estreinatu zen pelikula baten arrastoa jarraitu du bertan.\nMarta Esnaolaren erreportajea - 2015(e)ko irailaren 25a, ostirala - 06:19etan eguneratua\nJosu Martinez zinemagile bizkaitarra, ‘Gure sor lekuaren bila’ filmeko momentu batean. (n.g.)\nAurten, Zinemaldiko Zinemira sailak euskal dokumentalaren hastapenetara bidaia egingo du Josu Martinez zuzendariari esker. Gure sor lekuaren bila filma aurkeztuko du zinemagile eta idazle bilbotarrak eta bertan, lehenengo pelikula horren inguruan egindako ikerketa erakutsi du, unibertsitatean doktoretzako tesian gaia azaldu zenean hasi eta azkenik, Gure sor lekua izeneko filmea aurkitu arte.\nAspaldiko kontuak ziren eta misterioz eta zailtasunez betetako istorioa izan da emaitza. “Guztia zegoen deskubritzeko: bilaketak eraman gintuen Ipar Euskal Herritik Parisera, Parisetik Argentinara, Argentinatik Kaliforniara...”, gogoratu du zuzendariak. Bere ustetan, apropos fikzioan egindako gidoia ematen du. “Zailtasun baten atzetik beste bat etortzen zen;ematen zuen aurkikuntza bat egiten zenuela baina beti zegoela bainaren bat”, dio Martinezek. Orduan, bilatzen jarraitu behar zuten.\nHainbat lekukotasun erabili ditu Martinezek bilaketa kontatzeko. “Alde batetik, Gure sorlekua filmarekin zer ikusia duten pertsonak ageri dira, garaian filma ikusi zuen jendea edo bertan parte hartu zuena”, dio. Bestalde, badaude zuzendariarekin batera abentura hori nola bizi zuten kontatzen dutenak. Hor ageri dira, esaterako, Josu Amezaga unibertsitateko irakaslea edo Iñaki Goirizelaia errektorea. “Eurek kontatzen dute nirekin batera nola izan zen prozesu guztia;errektorea, adibidez, oso inplikatuta egon zen prozesu guztian zehar eta nirekin joan zen Kaliforniara pelikularen bila”, azaldu du Martinezek. Horrekin batera, artxiboko irudiekin eta Euskal Herriari buruzko pelikuletako materialak erabili ditu zinemagile euskaldunak. Gainera, Gure Sor lekua pelikulako irudiekin ere jolas egin du, ageri diren txokoak gaur egun nola dauden ere erakutsiz.\nIkerketa garrantzitsua den arren, helburua ere esanguratsua da Martinezen iritziz. Euskal Herriari buruzko lehen dokumentala, euskaraz egina, 1956an estreinatu zen Hazparnen, baina ez zen Hegoaldera iritsi Frankismo garaia zela eta. André Madré jeneralak egin zuen diasporako euskaldunek beren herria ikus zezaten eta nolabait ere, euren herrimina pixka bat arintzeko nahia zuen. “Koloretan egina da eta oso ederra”, dio Josu Martinezek eta pelikula txiki bat, amateurra, zela gehitu du, beraz, ikusi zutenak ahaztuta zeuden jada.\n“Espero gabe sortu zen”\nBilaketaren istorioak badu misterio kutsu bat eta baita komikotasun puntu bat ere. “Ez dut hartu nahi ikerlari handi baten rola, pixka bat presuntuosoa izan zitekeen. Orduan, saiatu naiz istorioa ironia eta autoironiarekin kontatzen eta egoera asko absurdoraino luzatzen dira”, azaldu du Martinezek. Hala ere, zinemagilearen iritziz, ikerlari lanak egitea oso garrantzitsua da, “plazer bat”.\nPelikula hau espero gabe sortu zen.\nMartinezek dokumental ugari egin dituen arren, pausa bat hartzea erabaki zuen eta unibertsitatean hasi zen ikerlari bezala, doktoretza tesia prestatzen, euskal zinema dokumentalari buruz. “Ikertzen ari nintzela, tartean bazen bat historiako liburuetan oso gutxi aipatzen zena eta galdutzat ematen zutena, Sor lekua izenarekin agertzen zena -dio zinemagile euskaldunak-. Horren bila hasi nintzen eta pausoak eman ahala, pila bat deskubritzen hasi nintzen”. Berehala pentsatu zuen istorio hori pelikula batetan kontatu behar zuela, eta bilaketa prozesua kamararekin grabatzen hasi zen. “Ikerketa unibertsitario baten istorioa da, baina badu zerbait detektibeskotik”, ziurtatu du.\nFilmazioak bi fase ezberdin izan zituen. “Alde batetik, bilaketan, ikerketaren parte handienean, neu joan naiz kamara txiki batekin eta aurkikuntzak egiten nituen momentuan irudiak nik hartu ditut. Horrek ematen du momentukoa, guztia grabatuta baineukan”, kontatu du Martinezek. Bigarren fasean, modu zainduagoan, beste kamara batekin eta ekipo handiagoarekin joan ziren pelikula jantziko zuten beste irudi ba-tzuk grabatzera, planifikazio gehiagorekin. “Zentzu horretan, nik hasieratik nahiko argi neukan historia nola kontatu nahi nuen eta nola egingo zen, orduan oso filmazio goxoa izan da”, azpimarratu du zuzendariak, eta oso modu atseginean lan egin zuela gaineratu du.\nMartinezen iritziz, Gure sor lekuaren bila egitean, gauza ugari ikasi ditu. “Adibidez, istorio on bat zure ondotik pasatzen denean, ez duzula utzi behar pasatzen, heldu behar diozula”, adierazi du, berak horrelaxe egin baitu kasu honetan. Bestalde, esango luke beti dagoela bila jarraitzeko gaia. “Nire ustez, istorio onenak horiek dira, bukaera irekia daukatenak. Beti argertzen dira istorio berriak, pertsonaia interesgarriak, eta bilaketa batek beste bilaketa batera eramaten zaitu”, nabarmendu du.


Ikastaroak | Instituto Matia\nMatia Institutuak Gerontologiaren arloan espezializatu nahi duten pertsonentzako prestakuntza-programak antolatu, lagundu eta sustatzen ditu, sektoreko erakundeek adierazitako kualifikazio-beharrei erantzunez; hori guztia, Matia Fundaziotik zein beste laguntzaile batzuetatik sortutako ezagutza transferitzeko.\nHorrez gain, Matia Gerontologia Institutuak etengabeko prestakuntzarako laguntzen eta diru-laguntzen kudeaketan laguntzen du, eta langabezian dauden pertsonentzako ikastaroak garatzen ditu, adinekoen esparruan lan-merkatuan sar daitezkeen eta sartu nahi duten pertsonak prestatzeko.\nEtxetik hirira: ondo zahartzeko inguruak eraikitzen\nUdako ikastaro honek erronka hauei erantzun nahi die. Zehazki, inguruneak pertsonen ongizaterako eta osasunerako duen garrantzia erakutsi nahi da, batez ere zahartzen direnean.\nArreta geriatrikoa Covid-19ren garaian. Eskubideak ez dira iraungitzen adinarekin, ezta narriadura kognitiboarekin ere. VI. Edizioa\nCOVID-19aren pandemia erronka sozioasistentziala, etikoa eta legala izan da, eta badago gizarte gisa ahulenen aurrean maila eman dugun edo ez zalantzan jartzen duena. Zer gertatu da eta zer zuzendu behar da? Adineko pertsonak benetan autonomoak izan al dira?\nAdinekoen polimedikazioari heltzea\nPolimedikazioa ohikoa da adineko pertsonen artean, batzuetan beharrezkoa eta beste batzuetan sistemaren inertzien edo tratamenduen berrikuspen faltaren ondoriozkoa. Polimedikazio horrek arazoak eragiten ditu askotan, eta horri heltzea beharrezkoa da praktika kliniko seguru baterako.\nGerontologia psikosozialeko Unibertsitate Masterra (Inskripzio irekia)\nGerontologia Psikosoziala Unibertsitate Masterra Madrilgo Urrutiko Unibertsitateak eta Matia Institutuak batera ematen dute, eta aukera paregabea eskaintzen du gizarte-testuinguru konplexuetan bizitza-luzeraren erronkari aurre egiteko beharrezkoak diren lanbide-gaitasunak garatzeko.\nEskubideak ez dira iraungitzen adinarekin, ezta narriadura kognitiboarekin ere. V. edizioa\nDementzia aurreratua duten pertsonen balorazioa eta esku-hartzea erronka bat da ikuspegi asistentzialetik, soziodemografikotik eta familiarretik, eta aukera bat da zaintzan arreta hobea eskaintzeko gizarteko pertsona ahulenei.\nEgoitzetarantz aurrera egitea, etxean bezala bizitzeko. Adinekoen parte-hartzearen garrantzia\nEgoitzetarantz aurrera egitea, etxean bezala bizitzeko. Adinekoen parte-hartzearen garrantzia. Ekainaren 8a - Ekainaren 13a\nBizitzeko lekuak sortzen. Pertsonan Oinarritutako Arreta Adinekoen Egoitzetan sartzea.\nBizitzeko lekuak sortzen. Pertsonan Oinarritutako Arreta Adinekoen Egoitzetan sartzea. Ekainaren 2a - Uztailaren 6a\nZahartzeko egoitza-ereduen eta inguruneen hastapenak\nZahartzeko egoitza-ereduen eta inguruneen hastapenak. Maiatzak 19 - Ekainak 26


Gero eta argiago dago fusio bat ematen ari dela ikus-entzunezko edukiak ikusteko aukeran. Ordenagailua, mugikorra, telebista... gero eta ohikoagoa da gailu batean baino gehiago bideoak, telesailak, filmeak... ikustea.\nProzesu luzea izan da, baina azkenean hemen da .eus domeinua. PuntuEus euskara eta euskal kultura bere zentzu zabalenean ikusgarriago egiteko aukera emango du hemendik aurrera domeinu honek.\nOrain arte jakintza gune garrantzitsuena zen unibertsitatea, behintzat hori zen aitortzen genion papera. Gaur egun aldiz, ezagutza leku askotan dago, unibertsitateak goi mailako ezagutzaren gune bezala irudikatu arren, beste leku askotan ere ezagutza hori lor daiteke.\nLaster udara eta askorentzat oporrak datoz. Azken urteetan gero eta gehiago dira bidaiak antolatzeko aukera ematen diguten zerbitzu eta webguneak.\nSoftware Librera salto\nUbuntu GNU/Linux sistema eragilearen banaketa aspaldi da ezaguna, baina hau berezia da LTS bezala izendatu baitute. LTS Long Time Service markaren bidez, bost urtetan behintzat mantenimendua eskainiko dutela ematen duten aditzera.\nMugikor adimendunak edo Smartphone deiturikoak irakurtzeko ere balio dute. Gailu hauetan Interneteko konexioa izaten dute eta horregatik aplikazioak erabili eta Internetetik nabigatzeko asko erabiltzen ditugu.\nBlogak aspaldi dira gurekin eta zorionez gero eta gehiago dira gainera.\nWhatsApp baino gehiago\nWhatsApp zabaldu zenetik asko izan dira honen alternatiba bezala aurkeztu diren tresnak.\nNahiz eta beste nabigatzaile batzuk egon, bada bereziki bat bere izaeragatik berezia dena Firefox. Mozilla fundazioaren lidergotzan eta milaka bolondresen laguntzarekin egunero Internet neutro eta libre baten alde %100ean lan egiten duen proiektua da.\nAipatutakoez gain, bakoitzak bere beharretara egokitzeko aukera handiak ematen dituen nabigatzailea da. Hedapen sistemaren bidez nabigatzaileari funtzio berriak gehitzeko aukera dago. Gure kasuan Firefox nabigatzailea seguruago egiteko hedapenak izango dira aipatuko ditugun bakarrak.\nBere horretan segurtasuna hobetzeko baino, horren beharraz jabetzeko sortutako gehigarria da. Instalatu ondoren azpian logo txiki bat agertuko da eta bertan klikatuz gero pantaila bat agertuko zaigu. Pantaila horretan borobilez eta marraz osatutako grafo bat ikusiko dugu. Horren esanahia argia da, gure nabigazioan zehar gure jarraipena egiten duten zerbitzuak erakusten dira bertan. Urdinez bisitatutako webguneak ageri dira eta marraz loturik webgune horrek zein beste zerbitzurekin/webgunerekin elkartrukatu duen informazioa. Ez larritu, baina jabetu zuen nabigazioak zein arrasto uzten dituen sareko beste zenbait tokitan.\nGhostery-k aurrekoaren funtzio antzekoak ditu, baina ez da hain bisuala; aldiz bisualizaziorako baino gehiago balio du. Detektatzen dituen jarraipen tresna guztiei informazioa igorri edo ez esateko aukera ematen du tresnak. Honela, une oro erabaki dezakegu zein zerbitzuri eman nahi diogu gure informazioa. Estatistikak neurtzeko tresna bati adibidez utzi diezaiokegu gure informazioa hartzen eta bitartean publizitatea igorriko digun zerbitzu bati ez. Ghostery berak zenbait informazio biltzen zituelako zenbait polemika zabaldu bazen ere, sortzaileek azalpenak eman ondoren argitua gelditu zen. Era honetako gehigarririk erabilgarrienetakoa da gaur egun.\nInformazio asko sare sozialen bidez jasotzen badugu ere, oraindik gehienok bilatzaileak beharrezk\nOporretarako zerbitzuak eta aplikazioak\nGutako askok gero eta gehiago erabiltzen ditugu mugikor aurreratuak Internetera konektatu edo inf\nBisualizazioak beti izan dira interesgarriak, baina orain inoiz baino gehiago baita errazak ere.


Elias Salaberria kaleko obrak bide onean | Lezo.eus\nElias Salaberria kaleko obrak bide onean\nSaneamendua berritu da jada eta laster baldosak jartzeari ekingo diote\nMartxa ona hartu du Elias Salaberria kaleko obrak, izan ere, jada saneamendu guztia berritu da eta laster hasiko dira baldosa berriak jartzen. Erreka ondoko horma altxatu dute baita ere, aurrekoa oso baxua baitzen eta herritarren segurtasuna bermatzeko beharrezkoa izan da konponbide hau.\nKalea guztiz pitzatuta zegoen bertako zuhaitzen sustraiengatik eta horrek oinezkoen segurtasuna arriskuan jartzen zuen. Beraz, segurtasuna eta irisgarritasuna hobetzeko nahiarekin Udalak kalea hobetu eta eraberritzeko lanak hasi zituen azaroan.\nKalearen segurtasuna bermatzeaz gain, erreka Elias Salaberria kaleko espaloira gerturatu nahi da obra honekin, oinezkoek errekaren soinua gertutik entzun dezaten. Naturako elementuak gerturatzearen helburua da, eremua atseginagoa izatea oinezkoentzat, beti ere espazioa utzita bertako faunaren berreskurapenerako.


Trebakuntza eta laguntzak Soziologia eta Politika Zientziako Sari Nazionala Semblanzas Salvador Giner de San Julián\nSalvador Giner de San Juliánjaunaren biografi aipamena\nSalvador Giner Bartzelonan jaio zen 1934ko otsailaren 10ean.\nZuzenbidean lizentziaduna Bartzelonako Unibertsitatean 1957an. Koloniako Unibertsitatean egin zituen graduondoko ikasketak. Soziologian lizentziaduna Chicagoko Unibertsitatean (1964). « Doctor of Philosophy » (Soziologian) unibertsitate berean 1969an eta Bartzelonako Autonomoan 1976an.\nIrakasle lan zabala egin zuen. Katedratiko lanak egin zituen, bai eta Bartzelonako Unibertsitateko Soziologia Departamentuko buru lanak ere 1987 eta 1991 birtartean. Aurretik Yale Unibertsitateko (1980-81) eta Cambridgeko King's Collageko (1964-65) irakasle bisitaria izan zen. Irakasle izan zen Puerto Rico, Reading, Lancaster eta Brunel West Londoneko Unibertsitateetan 1979 eta 1987 bitarte (Soziologia eta Antropologia katedratiko moduan); irakasle gonbidatua izan zen Erromako eta Mexikoko Unibertsitateetan 1994an eta Valencian (Venezuela) 2001ean. 1990 eta 1996 bitartean katedratiko lagun moduan aritu zen Pompeu i Fabran, eta, unibertsitate horretan, "Gizarte teoria modernoa" graduondoko ikastaroa zuzendu zuen 1996 eta 1998 bitartean. 2005etik Bartzelonako Unibertsitateko katedratiko emeritua da.\nKataluniako Soziologia Elkarteko sortzailea izan zen 1979an eta bertako presidente. Espainiako Soziologia Erakundeen Federazioko presidente izan zen 1987 eta 1991 artean. Soziologiako Nazioarteko Erakundeko batzorde exekutiboko kide izan zen 1983 eta 1990 artean. Madrilen 1990ean Munduko Soziologia Kongresua antolatu zuen. Europar Batasuneko Gizarte Zientzien Europako Kongresuko Zientzia Batzordeko kide da 2001etik aurrera. Gizarte Ikerketa Aurreratuen Institutuko zuzendaria da, fundatzailetakoa da, 1988tik 1999ra bitarte. Egun Kataluniako Ikerketa Institutuko presidente da 2005etik aurrera.\nRevista Internacional de Sociología editore izan zen (1991-2004) eta besteak beste ondoko editore kontseiluko kide moduan lagundu du: Sociology, Internacional Sociology, European Journal of Social Theory, El Ciervo, Journal Classical Sociology.\nObra bibliografiko oso luzea du katalanez, gazteleraz eta ingelesez; gainera, hizkuntza askotara itzuli dituzte. Ondokoak nabarmendu beharrekoak dira: Sociología, Historia del Pensamiento Social, Carta sobre la Democracia, Teoría Sociológica Clásica, Carisma y Razón; era berean badira berak zuzendutako beste obra batzuk, edo bera egilekide izan den beste obra batzuk: La Sociedad Catalana, Diccionario de Sociología, Manual de Civismo, Enquesta de la Regió de Barcelona, etab.\nValenciako Unibertsitateak (Venezuela) honoris causa doktore izendatu zuen 2005ean. Eta Kataluniako Generalitatak Creu de Sant Jordi saria (San Jordi gurutzea) eman zion 1995ean.


II. Euskaraldia aurkeztu dabe Bilboko hainbat eragilek - bizkaie.biz\nBizkaie! 2020-07-15 09:19 Euskerea berbagai\nEtorkizuna euskeraz be badalako, Bilbo be euskalduna dalako!\nBilboko Itsas Museoan egindako agerraldian aurkeztu da 2020ko zemendiaren 20tik abenduaren 4ra egingo dan Euskaraldiaren bigarren edizinoa atontzeko Bilboko erakunde eta euskaltzaleak egiten dabizen aurrelana. Lehen edizinoan Euskaraldiak izan eban eragina nabarmena izan zan Bilboko kaleetan be eta bigarren edizinoan eragina indartzeko ariketeak elementu barriak izango dituala gogoratu dabe antolatzaileek.\nAurten be herritarrek ahobizi eta belarriprest rolen bidez parte hartzeko aukerea izango dabe eta horrezaz gan, aurten antolatzaileek dei egin deutse era guztietako erakunde, alkarte eta taldeei, euskeraz egiteko guneak identifikau eta babestu deiezan; horretarako, arigune izena hartu daben espazioak sortzen dabiz bai Bilbon baita Euskaraldia antolatzen dabizen Euskal Herriko gainerako herri eta urietan be. Hizkuntza ohiturak astintzeko bidean herritarren hautu linguistikoaz gan, euskeraz lasai berba egiteko lekuak identifiketea garrantzitsua dala gogoratu dabe antolatzaileek.\nEkitaldia Euskaraldiari Bilbon lehen bultzadea emoteko erabili dabe antolatzaileek. Bilboko alkate Juan Mari Aburtok parte hartu dauen ekitaldian egon dira uriko hainbat erakunde, alkarte eta enpresetako ordezkariak, baita auzoz auzo antolaketa lanetan sartuta dagozan euskaltzaleak be. Ekitaldian Miren Barañano Karmelo Ikastolako zuzendariak eta Mikel Martinez aktoreak testua irakurri dabe.\nBigarrenez dator aurten Euskaraldia, hizkuntza-ohiturak astintzea eta euskerearentzako guneak irabaztea helburu dauen ariketea. Eta Bilbo, bigarrenez, prest dago ariketeari heldu eta euskeraz biziko dan uria sortzen jarraitzeko. 2018an lortu genduen eta aurten be erakutsiko dogu badala egunez egun euskeraz biziteko hautua egin dauen uria, Bilbo, milaka herritarrek osotutakoa, alkarte, denda, enpresa eta erakundeen artean ehundutako sare zabal batek egituratua.\nOrain urte bi, 17.000 bilbotarrek egin eben ahobizi edo belarriprest roletan ibilteko hautua Euskaraldian; hautu kontzientea, gure hizkuntza-ohiturak eta portaerak aztertu eta astintzeko hautua. Ariketeak balio izan euskun ezusteann pasetan jakuzan hainbat jokaeren bueltan kontzientzia pizteko, sakonean eta barruratuak ditugun hizkuntza-ohiturak azaleratzeko eta modu kontzientean aldaketak egiten hasteko etxean, lagunartean, lanean, egunerokoan ditugun hartu-emonetan.\nHizkuntza-ohituretan eragiteak ekitea eskatzen dau eta horregaitik, aurten be, Euskal Herri osoan ariketa sozial kolektibo eta eraldatzailea egingo dogu. Bilbon be prest ditugu aho eta belarriak Euskaraldiaren aurtengo leloak dakarren moduan euskera gehiago, gehiagogaz eta gehiagotan egiteko. Horregaitik, bilbotarroi egiten deutsuegun gonbita bikotxa da:\n• Euskaraldiaren lehen edizinoan parte hartu zenduenoie: jarraitu daigun hizkuntza-ohiturak astintzen, jarraitu daigun ahobizi edo belarriprest jokatzen eta gure hartu-emon-sareetan euskerarako espazioa irabazten.\n• Aurreko edizinoan parte hartu ez zenduenoi: emon pausua, hautatu ahobizi edo belarriprest rola, ariketeak zuen hizkuntza portaera eta ohituren jaube egiten lagunduko deutsue, zuen ingurua hobeto ezagutzeko aukerea emongo deutsue eta euskera gehiago erabili zeinkiela ikusiko dozue.\nEuskaraldiaren bigarren edizino honetan pausu bat gehiago emon gura izan dogu, hizkuntzea ez baita hiztunei jagoken auzia, euskeraz gehiago, gehiagogaz eta gehiagotan egiteko espazio, gune eta funtzinoak euskalduntzea be garrantzitsua da. Horregaitik, aurten ariketara batzeko deia egin nahi deutsuegu era guztietako alkarte, erakunde, komertzio, ostalari, enpresa, kirol talde eta kolektiboei. Bilbo euskalduna ez baitogu persona batzuen portaereagaz bakarrik egingo, era guztietako erakundeen konpromiso eta neurri praktikoak behar ditugu.\nErakunde guztiei eskatu nahi deutsuegu euskeraz lasai berba egiteko espazioak identifikau, sortu eta babestu deizuezala, hau da, ariguneak sortu deizuezala. Erabagi kolektiboak eskatzen ditugu, erakunde moduan euskeraz funtzionatzeko aukera eskaintzen daben espazio eta guneak identifiketea, kide guztien arteko adostasunak bilatzea eta euskeraz egiteko guneak babestea.\nMilaka dira Euskal Herri osoan sortzen doazen ariguneak eta Bilbon be euskeraz egiteko guneen mapa zabala osotzen gabiz. Gure uriko erakunde, enpresa, eskola, komertzio, alkarte eta bestelakoei ariguneak sortu eta izena emon daizuen gura dogu, Bilbo euskaldunaren mapea zabaltzen parte hartu deizuen gura dogu.\nUrte berezian dator Euskaraldia. Ariketa atontzekoo lanetan gehngozala atrapau gaitu covid-19ak. Gizartea jo eta alkarren artean babestu eta jagotea egokitu jaku; horreek gogoan, Euskaraldiaren bidez hizkuntzak dituan balio guztiak etorkizun hobe bat eregiteko erabili gura ditugu kohesinoa, hurrekotasuna eta hartu-emonak erdigunean jarrita. Euskerea, komunikazino tresna bat baino gehiago, jagon beharrekoa baino gehiago, etorkizuna eregiteko oinarrizko aldagaia dalako.\nAhobizi eta belarriprest roletan sartuko garen bilbotarrok eta euskeraz lasai berba egitekio guneak sortzen dabizen erakundeek pausuak emongo ditugu aurten Euskaraldian. Horretarako antolaketa-lanetan sartuta gagoz auzoz auzo euskaltzaleek osotutako taldeak, Bilboko euskalgintzea osatzen dogun kolektibo eta euskaltzaleak, Bilboko Udala eta beste hainbat erakunde eta erakunde.\nKalez kale, auzoz auzo osotzen dogu Bilbo euskaldunaren, Bilbo euskaltzalearen, geografia. Geografia horretan euskerearentzat eta euskaldunontzat bizileku egonkor eta segurua nahi dogu bilatu. Horretan gabiz eta zuek be bat egitea gura dogu. Etorkizuna euskeraz be badalako, Bilbo be euskalduna dalako!


Zetaren bidea :: Doblaje Histórico Vasco (1982-1999)\nInicio > Bikoizketak > Dokumentalak > Zetaren bidea\nZetaren bidea (1980)\n1980-an NHL telebista kate japoniarrak oso dokumental ikusgarriak egin zituen. 12 atal. Lokuzioa Galdakaoko K.2000-an 1987-an bete zen.\nAukeratu zen lehenengo gela bikoizketa burutzeko 6.a (gaur egun egongela bat baino ez da) izan zen baina gero 5.enera (gaur egun 1.a) pasatu zen. Eta aukeratutako lokutorea eta zuzendaria Kepa Cueto suertatu zen.\nUztailan gaude eta oporraldiak heldu arte pixkanaka pixkanaka egiten ziharduten bikoizketa. Lehen egiten ziren moduan. Hasieran bi tekniko berri aukeratu ziren grabaketak egiteko eta ikastaro moduan. Jon Arce eta Jimmy. Gaur ergun Jon-ek jarraitzen du lan egiten K.2000-an, Jimmy-ri buruz, ordea, ez dakigu ezer.\nOporraldietatik etorri eta gero, 5. gelara abiatu zen talde osoa bikoizketarekin jarraitzeko. Baina orain tekniko profesional batekin.\nDokumentalean agertzen ziren beste lokutoreak Kepa-k aukeratu zituenak ziren eta denak etxekoak.\nEz zen Kepa-ren lehenengo dokumentala. 1986-ko urrian "Maite bideak" dokumentalak lokutatu zituen 3.gelan Tere Jaio zena zuzendaria izanik eta Txeba Etxebarria teknikaria. Ez dakigu bikoizketa existitzen denik oraindik baina seguraski desagertu da betirako. Lastima.


Droga psikodeliko - Wikipedia, entziklopedia askea.\nDroga psikodelikoa (ingelesez: 'psychedelic drug') buruari eragiten dion psikotropiko mota da. Haien eragin nagusia kognizioa eta pertzepzioa aldatzea da. Talde honetako drogek pertzepzio—sistemak nahasten dituzte eta ilusio- eta haluzinazio—fenomenoak sor ditzateke. Droga hauek kanpo mundua hautemateko moduan eragiten dute.\nIpomoea purpurea landareak eragin psikodelikoa du.\nPsilocybe semilanceata onddoak jaso berriak.\n1 Etimologia eta izenak\n2 Droga psikodelikoen motak\n3 Erabilera desberdinak\nEtimologia eta izenakAldatu\nEtimologikoki, hitza antzinako grezieratik sortu da: ψυχή (/psiji/, ‘arima’) y δηλείν (/dilein/, ‘adierazi’), euskaraz ‘arimaren adierazpena’ izango litzateke.\nDroga hauei izen desberdinak ematen zaizkie inguruaren eta egoeraren arabera; horregatik izen horiek ez dira erabateko sinonimoak: droga haluzinatzaileak, psikodisleptikoak, enteogenoak, botere drogak, psikotomimetikoak, eidetikoak... Droga hauetako asko kultura indigeneekin lotuta daude; beste batzuk, aldiz, XX. mendean aurkitu ziren. Menpekotasuna sortzen dute, batez ere bigarrenek, eta, ondorioz, arriskutsuak dira.\nDroga psikodelikoen motakAldatu\nDroga psikodeliko arruntenak hauek dira:\nMeskalina edo peiote (Lophophora williamsii)\nPsilozibina edo perretiku magikoak\nDMT edo molekula espirituala\nHorrelako droga batzuk herri indigenen kulturetan sustraituetan daude. Adibidez, Ameriketako herri askok horrelako kultura garatua zuten, normalean erlijioarekin lotuta. Peiotea eta onddoak erabiliz, aztiek eta xamanek beste kontzientziaren dimentsioetara igaro zuten, beste erralitateak ikusteko asmoz.\nXX. mendeko 60.hamarkadan, bereziki hippie kulturaren eraginez, horrelako drogak indarrez gizarteratu ziren, bereziki LSD. Horren ondorioz psikodeliaren kultura garatu zen Ipar Amerikan eta Europan.\nGaur egun zientzialari talde batzuk droga horien erabilera terapeutikoa aztertzen ari dira. Hori da, adibidez, Multidisciplinary Association for Psychedelic Studies erakundearen kasua. Erabilera terapeutikoa dosi txikietan oinarritzen da.\n↑ Maite Bastida-Jon Mikel Orkolaga, 10 or.\n↑ F.J., Carod-Artal: «Hallucinogenic drugs in pre-Columbian Mesoamerican cultures». Neurologia (English Edition) 30 (1): 42-49. ISSN 2173-5808 \nDorga psikodelikoekin lotutako informazioak.\nMaite Bastida-Jon Mikel Orkolaga: "Sarrera: Oinarrizko kontzeptuak. Drogen klasifikazioa", Jakin.\nAzken aldaketa 22 ekaina 2021(e)an, 16:41(e)tan\nOrriaren azken aldaketa: 22 ekaina 2021, 16:41.


Atzo, Santurtzerako tranbian sartu nintzan emengo Deun Nikola ondoan, eta neure aurrean jesarri zan gerotxuago abade jantzidun bat, kapela egal-zabala buruan, eta paparreraiñoko bizar baltz ederrakaz. Neure artean esan neban: «Sekulako gizona dok berau. Belgundaria jirudik».\nSakeletik atara ta zabaldu neban Euzkadi izparringi au, ta oartu neban ordutik geiago bizardun abadea neuri begira-begira egoala itz egin gura baleust lez; neuk be alako baten jaso begiak izparringitik eta beragana zuzendu nebazan, eta orduantxe esan eustan berak irribarre egiñaz:\n—Euskalduna al zera?\n—Eta abertzalea noski?\nAlkarri bostekoak estututa, asi giñean barriketan geure elez, ta aldi gozatsu bat igaro genduan biok Portugaleteraiño. Belgundaria zan bai, misionaria, Afrikako baltzerri batetik oraintsu etorrita. Nik emen ipiñiko baneutsue gure autu guztia izparringirik erdia euskeraz beteko neuke. Zertzuk eta zenbat gauza erabilli genduzan!\nOrraitiño, guztia ez bada, gure autuaren zati bat argitaldu gura dot ementxe, batzuen jakinbide izan daiten be. Ara.\n—Eta, jauna, zelan atonduten izan zara Afrikako alde artan bertakoakaz aitzeko?\n—Beren izketa ikasi nuen lenbizi.\n—Orduan euren elez alkar ulertzen izan dozue. Eta eleizan be bai?\n—Baita. Eleizan guzi-guzia beren elez ematen zaie, liturjia-k lateraz esateko agintzen duena izan ezik.\n—Ori ederto deritxot. Ba dakust Afrikako baltz gixajo orreen ondoan gu euskaldunak ez garala ezer. Arei euren elez, emen guri erbesteko elez.\n—Emen eta alde guzitan beartuta gaude jaupariak bertako izketa erabiltzeko geron zeregin goitar ontan, donokirako gogoak irabazten. Ez al dute orla egiten emengo jaupariak?\n—Geienak bai; abadeen artean daukoz gure euskereak aldezkari zintzo gorengoak; abade ona dogu emen geienean. Orraitiño ba dira banaka batzuk beti erderea erabilten dabenak euskaldun uts-utsak diran errietan, nik ez dakit zetarako; esan leike Goizparkiaren adiskide baiño Espaiñako erderearen adiskideagoak dirala.\n—Gaizki egiten dute. Zergaitik erdera ura zabaltzeko naia? Zer irabaziko dute Uzkurtzak eta oitura onak erdera orrekin? Ez al degu ikusi orain baiño len, eta ez al gaude ikusten gaur bertan ere, erderakin batera datorkiguzala Uzkurtzaren oztasuna eta galdutzea, eta oitura gaiztoak, birao-esatea aurretik dala? Gaizki, txit gaizki, egiten dute, euskera il nai duten apaizak; iruditzen zait dirala otsoekana bere bildotsak daramazkian artzaia bezela. Bildots oien Jabeari, zer esango diote?\n—Euren narruan ez neuke neuk egon gura.


Maixa Zugasti | Hitzen uberan\nAuthor Archives: Maixa Zugasti\nMaixa Zugastiren iritzi artikulua: “Mesanotxeak”\nPosted on 2019-06-17 by Maixa Zugasti\nGazteen ohiturek larritu egin behar gintuzkete: mesanotxeak desagertzear daude. Entxufe bat. Ez dute besterik behar burkoaren azpiko mugikorrerako edo lurreko ordenagailurako: mesanotxeko argia sakelakoarenak ordezkatu du; lokartu aurreko argazkiaren begirada, instagram edo snapchateko milaka irudik; eta iratzargailua baino nahiago buruaren … Continue reading →\nPosted in Albisteak, Gatzetan gordeak, si-Iritzi artikuluak, Sinadurak\t| Leave a comment\nAlekséi Savrásov-en Negua (Circa, 1870) Idazle baten lanera gerturatzen garenean, bi mundu ezberdintzen ditugu, sarritan uztarturik ageri direnak. Alde batetik, idazlearen begirada dago, mundua eta bizitzaren ñabardurak ikusteko duen sentiberatasuna. Bestetik, hautemandakoa adierazteko duen gaitasuna. Biek bat egiten dutenean, jostun … Continue reading →\nMaixa Zugastiren iritzi artikulua: “Itsas ertzetik”\nPosted on 2019-04-15 by Maixa Zugasti\nHondoratzea, W. Turner Mendi aldean jaioa izanda, horixe izan da nire haurtzaroko paisaia, eta, agian, horregatik sorgintzen nau horrenbeste itsasoak: udan, ertzetik begiratzen diot ur hotz urdinari, eta magalean izaten dudan liburuko orrien luzapen bihurtzen da, begirada eta pentsamenduen kulunka; … Continue reading →\nPosted on 2019-03-18 by Maixa Zugasti\n(Argazkian: Kafka eta Felice Bauer). Franz Kafkaren berri, azkenekoz, Alice Herz-Sommer-en biografian izan nuen. Bere haurtzaroko oroitzapenetan, lore-sorta bat eskuetan zuela bisitan joaten zitzaien gizon gozo, alai eta umezale gisa gogoratzen du idazlea, “betiereko haur bat”. Piano-jotzailearen oroitzapena nire idazlearen … Continue reading →\nMaixa Zugastiren kolaborazioa: “Piktogramak”\nPosted on 2019-02-18 by Maixa Zugasti\nLehengo irailean, lau urteko mutiko ilehoria gerturatu zitzaidan kafe makinaren ondoan zain nengoela. Negar-malkotan, ostikoka, bere burua lurrera jaurtitzen zuen haserre bizian. Harridura bainoago gupida sortzen zuen inguruan, baina haren zaintzailea, Estitxu, lasai zegoen. Iraileko ikasle berriaren kasketaldia zirudiena ez … Continue reading →


Jarduera fisikoaren sustapena COVID-19 eta gero - Mugiment edukiak\nJarduera fisikoaren sustapena COVID-19 eta gero\negilea: Mikel Urbano, Maiatza 4, 2020\nGaur egun, osasun-krisi batean murgilduta gaude, eta horrek gure egunerokotasuna osatzen zuten jarduera asko bertan behera uztera behartu gaitu. Astean zehar ia atsedenik ematen ez zigun erloju baten zain bizitzetik, geure buruarekin egoteko eta gure lehen mailako beharrei erantzuteko denbora gehiago izatera igaro gara.\nPertsona asko konturatzen ari dira mugimendu ezak norberaren gaitasun fisiko eta psikologikoak murrizten dituela. Horrek, hedatu diren #NiEtxeanMugitzenNaiz kanpaina ezberdinekin batera, bizitza aktiboa izatearen garrantziaz kontzientzia handiagoa sortu dute.\nEra berean, esan dezakegu gizarteak kontzientzia handiagoa duela jarduera fisikoa egiteak dakartzan onurei buruz, horregatik hori sustatzen jarraitzeko aukera ezin hobea dugu. Horretarako, garrantzitsua izango da zer testuingurutan gauden ondo irakurtzea, aukerak aztertzea eta erantzunak ematea.\nGeure gain hartu behar dugu agertoki berria, aire libreko jarduerek protagonismo handiagoa izan dezaketela ematen duena. Baina prest gaude?\nHemen eztabaidatuko genuke ea gure kaleak eta legeak (bide-hezkuntza) erabat prestatuta dauden bizikleta garraio nagusia izan dadin, edo ea gaur egun udalerri ezberdinetan ba ote dagoen proposamen nahiko populazio-talde ezberdinentzako jarduera fisikoak sustatzeko.\nNahiz eta ziurgabetasun horretan egotea, erakunde guztietatik gizarte aktiboago baten bila lan egitera animatzen dut. Azken finean, gizarte osasuntsuago eta prestatuago baten alde egin nahi da, gaur egun bizitzen ari dugun egoera antzekoei aurre egin ahal izateko.\n21 egun behar dira ohitura bat ezartzeko eta 90 bizimodua osatzeko. Inoiz ez da berandu lanari ekiteko.


Arabako eskualde kantabriarreko dorreak - Wikipedia, entziklopedia askea.\nArabako eskualde kantabriarreko dorreak\nArabako eskualde kantabriarreko dorreak Eusko Jaurlaritzak 2018ko otsailaren 13an kultura ondasun izendatutako monumentu-multzoa da, 8 dorretxez osatua:\nNegorta dorretxea (Aiara)\nZubiete dorretxea eta zubia (Aiara)\nMurga dorretxea eta zubia (Aiara)\nUgarte dorretxea (Laudio)\nMariaka dorretxea (Amurrio)\nArtomaña dorretxea (Amurrio)\nCadahalso dorretxea (Aiara)\nZudubiarte dorretxea eta zubia (Okondo)\nDorretxe hauek babes-eraikuntzak dira; oro har, ibaien ondotik eta haran paraleloetan zehar doazen ondo egituratutako eta elkarri loturiko bideen inguruan lerrokatuta daude, erdi-mailako mendiko ingurune natural heze batean. Arabako isurialde kantauriarrak erliebe konplexua du ezaugarri, non ibaien ibilerek iparralderantz orientaturiko bide naturalak sortzen dituzten; ipar-mendebalde eta hego-ekialdera begira dauden mendikateek, bestalde, muga politiko zein naturalak ezarri dituzte. Ibaiak, hegoaldetik iparraldera Nerbioira doazenak, Gorbeiako iparreko hegaletatik jaisten dira, Altubetik esaterako, izen bereko mailetan meharturik; bai eta Angulo eta Gorobel mendilerro burgostarretatik ere, hala nola Lanteno-Ibalzibar, Izalde edo Izoria ibaiak, kostalderantz pasabideak eratzen dituztenak.\nArabako eskualde kantabriarreko dorreen historia-bilakaera aginte-egituren eta lurraldearen kudeaketaren trantsizio-prozesu bati loturik dago, berant Erdi Aroko mendeetan hasi eta XVI. mendearen hasierara arte hedatzen dena, leinu-gerren amaierarekin batera. Hori dela eta, beren eraikin nagusiek babeserako eta bizitzeko guneak dituzte barruan, soldaduak eta jauntxoak elkarrekin bizitzeko sortuak, bai eta biltegiratzeko lekua ere setiorik izatekotan; zenbait kasutan, halaber, industriaurreko makinak gordetzen ziren bertan, dolareak edo errotak, adibidez. Nolanahi ere, horietako asko beren jabeen boterearen adierazgarri bilakatu ziren geroago; izan ere, askotan, beraiei loturiko benetako jauregi eta ekoizpen-unitate bihurtu zituzten jabeek, sistemari errotak nahiz dolareak erantsi zizkiotelarik.\nOinplano karratu zein angeluzuzeneko eraikinak dira, bolumen prismatiko edo kubikodunak. Defentsarako zirenez gero, tamaina txikiko bao gutxi izan ohi dituzte, bizitzeko edo geroko ordezkaritza-lanetarako moldatutakoak. Perimetroko itxiturek harri-horma sendoak dituzte oro har, harlanduxka-elementuak eta guzti. Harlanduzko obra duten aleak daude; kadaltso eta goiko gorputzek, berriz, zurezko bilbadura duten horma-atalak eta oholtzazko betelana dituzte, batzuetan adreiluarekin edo harri eta kareore nahasketarekin ordezkaturikoa.\nZurezko egitura (bertako haritza gehienetan) arkupeduna da, eta normalean bi edo hiru hormarte ditu barruko bolumen prismatiko eskasean. Zutoinek harrizko harroinak edo karga-hormak (habetzanak) dituzte euskarri. Aleetako askotan, aldez aldekoak dira, pieza bakarrekoak. Hormak kargak banatu ohi ditu. Horiek garrantzitsuak direnez (batik bat ia osorik harriz eraikitako aleetan), zoru harritsu edo gogorra bilatu ohi da; horregatik, ez dute zimendu bereizgarri nahiz sakonik eta substratuan finkatzen dira zuzenean (eusteko ahalmen nahikoa duten marga edo harrietan, normalean). Perimetro-paretak portikoak zurruntzen ditu, beso bertikalekin ere finkaturik daudenak (zutikoen buruarekiko luzetara eta fustearekiko zeharka jarrita). Zenbait kasutan, goiko aldeko bermeak irtenak dira eta zurezko irtengune bat (kadaltsoa) eusteko diseinaturik daude; hura besoekin finkaturik egon ohi da kanpoalde eta barrualdean, eta oso gutxitan mantentzen da bere lekuan edo osorik.


COOKIE POLITIKA | Domusa\nDomusa Teknik-en cookieak erabiltzen ditugu zerbitzu hobetzea eta nabigazio esperientzia erosoagoa eskaintzeko. Horregatik erabiltzen ditugun cookieei buruzko informazio argia eta zehatza eman nahi dizugu: zer den cookie bat, zertarako balio duen, zein motako cookieak erabiltzen ditugun, zeintzuk diren helburuak eta nola konfiguratu edo baztertu ditzakezun hala nahi izanez gero.\n“Cookie” bat webguneetako orrialdeetara sartzen zarenean zure ordenagailuan, tabletean, smartphonean edo edozein gailutan deskargatzen den nabigazioari buruzko informazioa duen fitxategi txiki bat da.\nGure erabiltzaile guztien “cookie”ek gure webgunearen kalitatea hobetzen laguntzen digute, hauei esker jakin dezakegu zein orrialde diren erabilgarriak, zeintzuk ez eta zeintzuk hobetu daitezkeen.\nCookieak ezinbestekoak dira interneten funtzionamendurako, zerbitzu interaktiboetara abantailak eskaintzen dizkigute webguneetako nabigazioa eta erabilgarritasuna erraztuz. Cookiek inolaz ere ez dute zure ekipoa kaltetuko. Alderantziz, hauek aktibo izateak akatsak identifikatu eta konpontzen laguntzen digu.\nErabiltzailearen ekipamendu terminalera bidaltzen dira, guk kudeatzen ditugu eta erabiltzaileak eskatutako zerbitzua emateko erabiltzen den ekipamendu edo domeinu batetik bidaltzen dira.\nCookie hauek erabiltzailearen ekipamendu terminalera bidaltzen dira, guk kudeatzen ez dugun ekipamendu edo domeinu batetik, erakunde laguntzaile batek bidaltzen ditu (adibidez: sare sozialak edo Google Maps-eko kanpoko edukia).\nAldi baterako cookieak dira, webgunean zauden bitartean zure nabigatzailearen cookie artxiboak mantentzen dira eta zure ekipamenduko disko gogorrean ez dira gordetzen. Cookie hauen bidez jasotako informazioa webguneetako trafikoa aztertzeko baliogarria da. Luzera, esperientzia hobea izateko edukia hobetu eta erabilera errazteko aukera ematen digu.\nDisko gogorrean gordetzen dira eta gure webguneak bisita bat jasotzen duen aldiro irakurtzen ditu. Web iraunkorrak bukaera data izaten du. Cookieak funtzionatzeari utziko dio data horretatik aurrera. Orokorrean, cookie hauek erabiltzen ditugu erosketa eta erregistro zerbitzuak errazteko.\nNabigaziorako eta gure webguneen funtzionamendu egokirako beharrezkoak dira. Esaterako, posible egiten dute trafikoa eta datuen komunikazioa kontrolatzea, sarbide mugatuko eremuetara sartzea, eskaera baten erosketa prozesua egitea, segurtasun elementuak erabiltzea, bideoak zabaldu ahal izateko edukiak biltegiratzea edo sare sozialen bidez edukiak zabaltzea.\nAurrez zehaztutako ezaugarri batzuen arabera, irizpideak jarrita, zerbitzura sarbidea baimentzen dutenak dira. Esaterako, hizkuntza, zerbitzura sarbidea izateko nabigatzaile mota, zerbitzura sarbidea izateko zonaldearen konfigurazioa, etab.\nErabiltzaile kopurua kuantifikatzea posible egiten dutenak dira. Hauei esker emandako zerbitzuetan erabiltzaileek egiten duten erabileraren neurketa eta azterketa estatistikoa egin daitezke. Horretarako gure webguneko nabigazioa aztertzen da eskaintzen diren produktu eta zerbitzuak hobetzeko.\nDOMUSATEKNIK.COM WEB ORRIAN ERABILITAKO COOKIEAK\nBIDALTZEN DUEN SERBIDOREA\nBARRU/EZ BARRU (BAIMEN INFORMAZIOA EMATEAGATIK)\nASPSESSIONID www.domusateknik.com Naitanahiez derrigorrezkoa Propioa Bai\nASPSESSIONIDQQASQQTR www.domusateknik.com Naitanahiez derrigorrezkoa Propioa Bai\nDYN_USER_CONFIRM www.domusateknik.com Naitanahiez derrigorrezkoa Propioa Bai\nDYN_USER_ID www.domusateknik.com Naitanahiez derrigorrezkoa Propioa Bai


Kultura – Gehitu.org\nGehituko batzorde honetan, mundu lesbogayaren zirkuitu komertzial eta estereotipatuetatik kanpo abian dauden zenbait jarduera kultural eta artistikoak proposatzen ditugu urtero, bai literatura, zinema, antzerkia,musika, margolaritza, argazkigintza edo beste adierazpide motaren bitartez. Proposamen hauek, LGTBI kolektiboko pertsonengandik edo, ez balira ere, identitate ez heterosexistak tratatzen dituztenengandik datoz; ez dugulako sinesten ez ghettoetan ezta LGTBI kultura propio batean ere, baizik eta ezberdintasunari irekia dagoen uniformetasunaz beteriko mundu batean.\nGure jarduera guztiak doakoak eta pertsona guztiei irekiak dira. Bere identifikazioa kontuan hartu gabe; jakin-mina edukitzea, bere iritziak partekatzea, besteenak entzutea, ondo pasatzea, txunditzea, eta mundua zenbait eta ezberdinagoa orduan eta aberatsagoa dela konturatzearekin nahikoa da.\nIkusi hemen 2017ko “Harrotasunaren Antzerkia” proiektuaren barneko emanaldiak.\nIkusi hemen 2016ko “Harrotasunaren Antzerkia” proiektuaren barneko emanaldiak.\nKultura egitaraua 2015-2016, klikatu hemen


B Zikloa - Eguberriak - JAUNAREN AGERKUNDEA - 2021.eko Urtarrilaren 06a\nGaur poztasun osoz ospatzen dugu JAUNAREN AGERKUNDEA, Aitaren begien bistakoa, hurbilekoa eta ukigarria izan nahiaren festa. Belenen, Magoekin batera aurkitzen dugu Ume-Jainkoa, gerlaria ez den Mesias, baizik eta bake egilea. Jainkoa Jesusengan agertzen da, gugana hurbiltzeko, guri bere bihotza zabaltzeko eta gu han sar gaitezen, bere bizian eta eginkizunean gu ere partaide egiteko.\nHauxe da Jaunak gutariko bakoitzari egin nahi digun oparia: gure fedeaz jabetzea, dohain hori ospatzea, haren gorputzaz parte hartu eta aurki dezagun haren aurpegia eta Aita-Amaren maitasuna.\nOspakizuna hasten dugu.\nIsaias profetak, irudi ugariz baliatuta, iluntasunaren erdian jaikiko den argia iragartzen du. Argi horretarantz hurbilduko dira lurralde guztietako pertsonak salbazio bila. Guk ere argi horretarantz hurbildu nahi dugu, Aitak maite gaituela ziurrago jakiteko. Entzun dezagun.\nSalbazioa guztientzat dela esaten digu Paulo apostoluak; inor ez da gelditzen hortik kanpo. Jainkoa ez dago arrazei edo herrien nondik norakoari begira; Jainkoarentzat ez dago kanpotarrik. Guztiok gara etxeko, etxeko seme-alaba, guztiok gara bat Jesusengan. Onartu dezagun testigu leial honen gogoeta.\nUrruneko herrietatik irten eta izar baten argiari jarraituz, haur eginiko Jainkoaren bila joan ziren erregeen abentura kontatzen digu Ebanjelioak. Gu, garenak garela, pribilegiatuak gara. Jainkoa gutariko bakoitzari agertu nahi zaio. Ireki dezagun gure bihotza, gaur, hemen eta orain bizia den haren Hitza entzuteko eta onartzeko.\nGu salbatzera bidali digun Semearengan, seme-alaba egin gaituen Jainko Aita-Amari zuzentzen dizkiogu Elizaren eta munduaren premiak.\n1.- Elizaren alde: Belengo Haurrak bere barnean duen egia sakona, zeinuz eta hitzez aldarrika dezan, eta gizon-emakume guztientzat errespetu eta onespen ezaugarri izan dadin. ESKA DIEZAIOGUN JAUNARI.\n2.- Haurren alde: solidario izaten txikitatik ikas dezaten, daukatena ez daukatenekin bana dezaten, eta pertsona helduen maitasunez eta arretaz inguraturik haz daitezen. ESKA DIEZAIOGUN JAUNARI.\n3.- Misio herri diren munduko herrialde guztien alde: Jesusek dakarzkigun salbamena iragartzeko, bokazioa duten pertsona sagaratuak izan ditzaten. ESKA DIEZAIOGUN JAUNARI.\n4.- Misioetan lanean ari diren gizon eta emakume guztien alde: beren bizitzan Jaunaren Erreinuaren testigu izan daitezen. ESKA DIEZAIOGUN JAUNARI.\n5.- Gu guztion alde: Magoen antzera, beti besteenganantz eta, batez ere, premiarik handiena dutenenganantz hurbiltzen bizi gaitezen. ESKA DIEZAIOGUN JAUNARI.\n(Pertsona heldu batek egin lezake. Intsentsu ontzia eta intsentsua eraman aldare aurrera eta intsentsu ontzira bota; nahiko ke eta usain ateratzeko beste. Eta gero dio:)\nOTOITZA – AZALPENA: Magoek ere, Belengo estalpean, intsentsua eskaini zizuten. Elkartearen izenean, usain gozo hau eskaintzen dizut, Jauna. Mundu honen erdian, zure usain gozoa izan nahi dugu. Maitasuna, eskaintza, hurbiltasuna eta zerbitzua nahastuta dauden usain gozoa. Horrela gurtzen zaitugu lurrera etorritako zure Semearengan.\nESTALPEKO UMEA ETA KRISTAU ELKARTEA INTSENTSUZ LURRINTZEA\n(Elkarteko buruak, estalpeko umea eta, gero, bildutako herri osoa lurrintzen ditu)\nOTOITZA – AZALPENA: Jauna, intsentsu lurrin honekin, Haurra gurtu nahi dugu. Zu, Beragan zaude, eta gure Jainko eta Jaun bakar bezala gurtzen zaitugu. Usain gozo honekin har ezazu gure esker ona. Zu, gizaki guztiengan ikusi nahi zaitugu; beren zerbitzuan ere, Zeu gurtu nahi zaitugu. Zure Seme Jesu Kristoren bizitzan eta oparian bat egin nahi dugu.\n(Elkarteko ume guztien izenean eurotariko batek egiten du)\nOTOITZA – AZALPENA: Jauna, egunotan hartu ditugun jostailu batzuk utzi ditugu hor, jaiotzaren aurrean. Pribilegiatu batzuk garenez, gauza asko hartu ditugu. Hemen aurkezterakoan gauza bi esan nahi dizkizugu: munduko ume guztiekin eta batez ere pobreenekin bat egin nahi dugula. Eta bigarrena, gure jostailuak besteekin elkar banatuko ditugula agertzen dizugu.\nSenideok: ospakizuna amaitzera dijoa. Kutsa gaitezen haurren alaitasunean, xalotasunean eta tolesgabetasunean; goza dezagun erregeen festan. Baina ez dezagun ahaztu opariak ez direla garrantzitsuenak; BESTEENTZAT OPARI izatera deituak gaude. Egun hauetako zalapartaren erdian izango ditugu bost minutu, maitasunez belaunikatu eta Belengo Haurrak azaltzen digun maitasunaren misterioa onartzeko. Familiako jai zoriontsua!\n“Izarra irteten ikusi dugu, eta gurtzera gatoz”\nEGUBERRITAN jarraitzen dugu, eta AGERPENAREN festa (Erregeen festa) ospatzen dugu; ametsez eta opariz beteriko gau bat baino zerbait gehiago da. Munduko iluntasunean, distiratsu atera den ARGIAREN festa dugu. Argi horri esker, gizaki guztiok, edozein izaeratakoak eta arrazatakoak, Mariarengandik jaio den SALBATZAILEA aurki genezake. Hau guztia, zergatik…?\n- Jainkoa GUZTIONTZAT delako; Jainko BANATUA, ZATITUA: Jainkoa ZERBITZARI egin da, ez gutxi batzuentzat, bila ari direnen guztientzat baino. Hau bai benetan denon eskura dagoen Jainkoa dela!\n- Horregatik, GAURKO EGUNA, Jainkoaren BILA ari direnen eguna da; dena utzi (segurtasuna, lurra, familia…) Jainkoaren BILA joateko. Magoak, bila ari diren “eta izarra ikusi duten” guztien ezaugarri dira. Eta… nola ez!, AURKITU egiten dute, nahiz eta itxura eskasean, babes gabeko ume batengan.\nMezu ederra eta sakona gaurkoa. Belenerantz doan taldean aurki gintezke. Gure bizitza alda daiteke!\nJainkoaren BILA ari direnentzat!


Nafarroa Bizirik-i Kongresuan izatea debekatu diote | Politika | Berria\nNafarroa Bizirik-i Kongresuan izatea debekatu diote\nPPk eta UPNk eskatuta, Kongresuko Mahaiak baliogabetu egin du gaur ekitaldi bat egiteko emana zion baimena\n1512-2012 Nafarroa Bizirik elkarteko kideek ezin izango dute parte hartu Espainiako Kongresuan gaur egitekoa zuten ekitaldian. Izan ere, Kongresuko Mahaiak elkarteari aretorik ez uztea erabaki du, alderdi politikoekin biltzeko; PPk atzera bota du lehengo astean horretarako emandako baimena. EAJ, Amaiur eta Geroa Bai alderdi politikoek gonbidatuta, Nafarroako konkistaren inguruan egiten ari den lanaren berri eman nahi zuen Nafarroa Bizirik elkarteak kongresuan.\nAmaiurreko diputatu Xabier Mikel Errekondok egindako eskaera onartu egin zuen kongresuak lehengo astean. PPko bozeramaile Alfonso Alonsok, ordea, emandako baimena baliogabetzeko eskatu zion Jesus Posada kongresuko presidenteari ostiralean. Alonsoren arabera, «kongresuaren jardueratik kanpo» gelditzen da Nafarroako Bizirik elkartearen ekitaldia. «Gainera, elkartearen bultzatzaileen artean ETArekin lotura duten pertsonak daude», nabarmendu zuen Alonsok.\nPPren bozeramailearen eskaera aztertzeko, Posadak presazko bilerara deitu zuen atzo Kongresuko Mahaia. Bederatzi partaide ditu mahai horrek, eta PPko bost ordezkarien babesarekin, aurrera atera zen Alonsoren eskaera; PSOEko hiru ordezkariek ez zuten botorik eman, eta CIUkoak ez zuen parte hartu bileran.\nNafarroa Bizirik elkartea «kezkatuta» agertu da alderdiek haien lana aurrez aurre ezagutzeko «aukera» galduko dutelako. Haien ustez, «PPk eta UPNk oraindik egiteko dagoen eztabaidatik ihes egin nahi dute». Amaiurrek ere bi alderdi horien jarrera «totalitarioa» salatu du: «Erabakiaren atzean egiazko eztabaidari eta ideien aurkezpenari dioten beldurra dago».\nGeroa Baik salatu du Nafarroako iritzi publikoa nahasi nahi duela UPNk «gezurrezko polemikak» sortuz: «Lotsagarria da krisiari aurre egin beharrean indarra horrelako eztabaida faltsuak sortzen xahutzea». EAJk «onartezintzat» jo du Kongresuko Mahaiak Nafarroa Bizirik elkarteari «adierazpen askatasuna» ukatzea. Horrelako erabakiekin «haien ahotsak ez diren guztiak» isilarazi nahi dituztela uste du EAJk.\nKongresuko Mahaiak gaurko ekitaldia egitea eragotzi dionez, Nafarroa Bizirik elkarteak haiengana joateko eskatu die talde politikoei. «Aurrera eramaten dugun jarduera ezagutzeko eta gure ekimenarekiko atxikimendua adierazteko», esan dute. Horretarako, hainbat ekitaldi antolatu dituzte Madrilen. Batetik, gaur 12:30ean prentsaurreko bat emango dute Espainiako Kongresuaren atarian. 19:30ean, berriz, Madrilgo euskal etxean hitzaldi bat emango du Patxi Abasolok, Konkistak 500 urte, deuseztatu ezin izan duten oroimena izenburupean.